COFNODION 5 MEHEFIN 2017 | Llanfair Dyffryn Clwyd\nCOFNODION 5 MEHEFIN 2017\nCofnodion cyfarfod cyffredin y Cyngor a gynhaliwyd yn Ysgol Pentrecelyn ddydd Llun, 5 Mehefin 2017 am 7.00 pm.\nPRESENNOL – Y Cynghorwyr John Pugh [Cadeirydd], David Baker, Moira Edwards, Tim Faire, Jayne Mayers, Keith Moulsdale a Medwen Roberts. Eirwen Godden, Clerc.\nHEFYD YN BRESENNOL – 8 aelod o’r cyhoedd.\nYMDDIHEURIADAU – Y Cynghorwyr Bob Barton a Wini Davies.\n330 DATGAN BUDDIANNAU\n[a] Y Cynghorwyr John Pugh a Keith Moulsdale yng nghyswllt materion yn ymwneud â Phwyllgor Rheoli Neuadd Eleanor yn eu swyddogaeth fel ymddiriedolwyr.\n[b] Y Cynghorydd David Baker ynghylch y cynnig o ran Tŷ’r Festri gan ei fod yn aelod o Gyngor Eglwys Llanfair.\n[c] Y Cynghorydd Moira Edwards yng ngyswllt y datblygiad tai arfaethedig yn Llanfair gan ei bod yn byw mewn eiddo nesaf at safle’r cais am ganiatâd cynllunio gan Pure.\n331 MATERION CYMUNEDOL\n331.1 Cynnig i greu Ystafell De yn Nhŷ’r Festri, Llanfair D C – Cyflwynodd Keith Wilson, landlord tafarn y Ceffyl Gwyn, grynodeb o’r cynnig i agor ystafell de gymunedol/siop fechan wedi eu seilio ar fodelau Ystafelloedd Te Sugar Plum [Rhewl] a Phwllglas, yn dilyn trafodaeth gyda Phwyllgor yr Eglwys. Ni fwriedir gweini unrhyw alcohol na bwydydd wedi’u ffrio. Byddai’r ystafell de ar agor rhwng 10 o’r gloch y bore a 5 o’r gloch y nos, bedwar diwrnod yr wythnos. Roeddynt wedi gwneud cais am newid defnydd yr adeilad. Mae’r adeilad yn hygyrch, mae toiled i’r anabl, lifft i’r llawr cyntaf a byddai lle i 45-55 o gwsmeriaid. Nid oes gan bwyllgor rheoli’r neuadd unrhyw wrthwynebiad i faes parcio’r neuadd gael ei ddefnyddio. Y consensws cyffredinol yn y cyfarfod oedd cefnogi’r cais yn llwyr.\n331.2 Ysgol newydd arfaethedig yn Llanfair D C Adroddwyd bod cyfarfod Addysg wedi’i gynnal ynghylch ysgol newydd yn Llanfair. Bydd cynlluniau i’w gweld yn neuadd y pentref ar 26 Mehefin, 3 – 7 pm. Bydd y cyfnod ymgynghori yn dechrau ar 14 Mehefin. Mae’r safle a glustnodwyd ar dir llan, cae gyferbyn â’r tai cyngor. Mae darpariaeth i fysiau symud oddi ar y ffordd, man gollwng teithwyr, cae chwarae peldroed ac ystafell gymunedol. Bydd yr ysgol newydd yn cynnig lle i 126 o ddisgyblion a 18 o blant cyn oed ysgol.\n331.3 Astudiaeth Dichonoldeb Mae pwyllgor rheoli’r neuadd wedi cwblhau cais i Cadwyn Clwyd i dalu am gostau astudiaeth dichonoldeb o ran datblygu’r neuadd fel canolfan i’r ardal gyfan, yn ymgorffori’r cynllun cymunedol drafft sy’n cael ei ddatblygu.\n331.4 Nwy prif gyflenwad Adroddwyd bod dyfynbris am nwy gan Wales & West Utilities Ltd wedi ei seilio ar 222 eiddo [60% yn manteisio ar y cynnig]. Cost y cynllun fyddai £493,000, gyda’r cyfraniad gan bob eiddo oddeutu £3,180. Mae hyn yn ddibynnol ar y cynllun yn denu digon o ddiddordeb yn y gymuned. Mae’n bosibl y byddai cymorth ar gael, yn cynnwys benthyciadau, i gwsmeriaid i’w cynorthwyo gyda costau cyflenwad nwy a system wresogi newydd. Mae’r Cyngor Cymuned yn cysylltu gyda thrigolion a darparwyr tai yn yr ardal ar hyn o bryd i weld lefel y diddordeb.\n331.5 Baw cŵn – yn parhau i fod yn broblem yn y pentref yn Llanfair.\nPENDERFYNWYD – Cymeradwyo cofnodion y Cyfarfod Blynyddol/cyfarfod cyffredin a gynhaliwyd ar 17 Mai 2017 a’u llofnodi gan y Cadeirydd.\n333 MATERION YN CODI\n311.1 Traffig ar yr A525 ym mhentref Llanfair Adroddwyd y bydd y ffordd o’r Gofeb Rhyfel tuag at Eyarth ar gau ar gyfer gwaith cynnal a chadw/trwsio/paentio llinellau gwynion o 26 Mehefin 2017 tan ddiwedd yr wythnos. Mynegwyd pryder fod dau fotobeiciwr wedi eu taro oddi ar eu cerbydau yn ystod y penwythnos.\n320 Cyfethol Adroddodd y Clerc bod sedd wag wedi’i hysbysebu yn unol â’r gofynion cyfreithiol. Os na chyflwynir cais am is-etholiad erbyn 9 Mehefin 2017, yna gall y Cyngor Cymuned hysbysebu’r sedd wag ar gyfer cyfethol yn hytrach nag etholiad. Yn yr achos hynny caiff unigolion â diddordeb ysgrifennu at y Clerc yn mynegi diddordeb. Bydd rhaid i’r aelodau ystyried a phleidleisio ar bob cais.\nDewisiadau arafu traffig – Graigfechan Adroddwyd bod Mr Marc Musgrave, Gwasanaethau Cynllunio a Gwarchod y Cyhoedd, wedi cadarnhau y bydd arwyddion ychwanegol a weithredir gan gyflymder cerbydau yn cael eu gosod, fel y cynlluniwyd, wrth ddynesu at bentref Graigfechan.\nStrydoedd glân Cadarnhaodd y Clerc fod y Cyngor Sir wedi’i hysbysu am y mater a’i bod yn disgwyl am ymateb.\nGoryrru / Carafan yn achosi rhwystr Adroddodd y Clerc yr hysbyswyd Swyddog Cymorth Cymunedol yr Heddlu yr ardal leol ac y byddai’n monitro’r sefyllfa. Fodd bynnag, ymddengys nad yw’r garafan yn achosi rhwystr. Mynegodd aelod bryder ynghylch diogelwch plant yn chwarae ger y garafan.\nElusendai Elizabeth Owen – Mae Grŵp Cynefin wedi cadarnhau bod yr elusendai yn eu perchnogaeth nhw. Mae nifer o eiddo’n wag ar hyn o bryd, ond mae cynlluniau i’w huwchraddio a’u diweddaru. Maent yn ystyried yr opsiynau ond cyn bwrw ymlaen gydag unrhyw welliannau rhaid cael cymeradwyaeth adeilad rhestredig. Gallai hyn gymryd chwe mis. Mynegwyd pryder am yr oedi i ymgeisydd am denaniaeth ond mae wedi cael cynnig llety dros dro mewn lleoliad arall yn y cyfamser. Mae’r gymdeithas dai yn bwriadu edrych ar y sefyllfa o ran y coed ysgaw hefyd. Cynigiwyd gwneud trefniadau i’r Aelodau ymweld â’r tai cyn iddynt gael eu hailosod.\nDiffibrilyddion Adroddwyd bod rhai trigolion o bentref Llanfair wedi mynegi diddordeb mewn codi arian tuag at gost darparu diffibrilydd i’r gymuned. Trafodwyd yr angen i gydlynu gweithgareddau ac awgrymwyd gwahodd Julie Starling, Nyrs Cardiaidd, i ddod i gyfarfod Cyngor Cymuned i sgwrsio am/dangos sut y defnyddir diffibrilydd.\n326.5 Y Gofeb Rhyfel Diolchwyd i Mr Alan Edwards, un o drigolion Llanfair, am yr\nwybodaeth am y Coed Coffa a fydd yn cael ei roi ar wefan y Cyngor maes o law.\n334.1 Cyfarfod Blynyddol Ysbyty Rhuthun yng Nghanolfan Awelon, Rhuthun, nos Wener, 9 Mehefin am 7.30 pm. Nodwyd.\n334.2 Cyngor Sir Ddinbych – Hyfforddiant Cod Ymddygiad i Aelodau a Chlercod Y Clerc i wneud trefniadau fel a ganlyn:\n20 Mehefin am 6 pm yn Neuadd y Sir, Rhuthun – Digwyddiad i Glercod – Eirwen Godden\n11 Gorffennaf am 2 pm yn Neuadd y Sir, Rhuthun – Y Cynghorwyr J Pugh, Moira Edwards a Jayne Mayers\n335.1 Cais cynllunio 20/2016/1137 Datblygiad arfaethedig 63 o dai yn Llanfair DC Adroddwyd y byddai Pwyllgor Cynllunio Cyngor Sir Ddinbych yn cyfarfod ar 14 Mehefin 2017 i ystyried y cais. Gallai aelodau’r cyhoedd sy’n dymuno anerch y cyfarfod drefnu siarad am dri munud trwy gysylltu gyda Sarah Stubbs, Uwch Swyddog Cynllunio. Nodwyd nad yw’r cynllun Addysg yn cynnwys llwybr troed.\nAnfonwyd ymateb pellach gan y Cyngor Cymuned ar 19 Mai 2017 ynghylch ei bryderon a’r rhai a godwyd gan drigolion. Tra bo’r cynlluniau diwygiedig yn fwy derbyniol roedd nifer o faterion yn parhau i fod angen eu datrys cyn rhoi caniatâd cynllunio. Yn gryno, y rhain yw – llwybr i gysylltu gyda’r pentref; gallai diogeledd y llwybr a’r gwagle agored gael eu heffeithio gan y ffens uchel; gallai’r tai ar yr ochr gogledd ddwyreiniol wynebu’r gwagle agored a fyddai’n rhoi golygfa llawer mwy deniadol; yr angen am waith cerrig ar waliau allanol y tai sy’n wynebu’r A525; cadarnhad eu bod yn cydymffurfio â’r rheoliadau o ran tanciau mawr storio nwy; trawsblannu’r coed coffa mewn lleoliadau newydd; diwygio’r datganiad dylunio a mynediad yn unol â hynny, yn cynnwys datganiad dull adeiladu; cwblhau’r tai sy’n wynebu’r A525 yn gyntaf a neb i feddiannu unrhyw annedd nes bo’r fynedfa, y llwybr a’r gwagleoedd agored wedi’u cwblhau.\n336 PRIFFYRDD A’R AMGYLCHEDD\n336.1 Cynnal a chadw’r glaswellt ar ochr y ffordd Gofynnwyd i’r Clerc gysylltu â’r Cyngor Sir gan fod y glaswellt ar ochr y ffordd wrth rai mynedfeydd wedi gordyfu sy’n lleihau gwelededd. Tynnwyd sylw penodol at y gwrych wrth Gapel Salem, Llanfair DC.\n336.2 Camfeydd Gofynnwyd i’r Clerc gysylltu gyda’r Swyddog Mynediad i Gefn Gwlad ynghylch camfeydd ar goll neu wedi’u difrodi, fel a ganlyn: Glanrafon, Graigfechan 144 543; Glanrafon, Garthgynan 143 544; Graig Isa, Ffordd Bryn Coch 146 536; Garreg Lwyd, Tyddyn Coch a ger cae gwersylla tafarn y Three Pigeons 46 544.\nRHAN 2 PENDERFYNWYD – Gwahardd y Wasg a’r Cyhoedd o’r cyfarfod oherwydd natur gyfrinachol yr eitemau dilynol:\n337 MATERION ARIANNOL\n337.1 Talu cyfrifon/anfonebau PENDERFYNWYD – Gwneud taliadau fel a ganlyn:\nAd-daliad i’r Cynghorydd Keith Moulsdale am gostau mynd i ddigwyddiad Ymgynghori Cymunedol cyn cyflwyno cais cynllunio yn Llandudno ar 28 Mawrth 2017 – £48.83 [Ffi’r\ngynhadledd £16.43 a chostau teithio £32.40].\n337.2 Digwyddiad Cyllid ac Atebolrwydd Cymeradwywyd bod y Clerc yn mynd i ddigwyddiad a drefnwyd ar y cyd gan SLCC/Un Llais Cymru ar Gyllid ac Atebolrwydd yn Ewloe ar 12 Gorffennaf 2017 ar gost o £69 + TAW. Mae bwrsari ar gael tuag at 50% o’r gost trwy gyflwyno cais i’r SLCC.\n337.3 Ceisiadau am Gymorth Ariannol Cyflwynwyd rhestr yn nodi’r ceisiadau am gymorth ariannol gan y Cyngor Cymuned. Atgoffwyd yr aelodau bod y gyllideb grantiau a chyfraniadau ar gyfer 2017-18 yn £1,600.\nPENDERFYNWYD – Dyrannu grantiau fel a ganlyn [cyfanswm o £1,350]:\n£150 Capel Ebeneser, Graigfechan [costau cynnal]\n£150 Capel Salem, Llanfair DC [costau cynnal]\n£150 Eglwys Llanfair [torri glaswellt]\n£100 Pwyllgor Chwaraeon Llanfair DC [offer]\n£100 Hosbis Tŷ’r Eos [gofal lliniarol a chymorth i deuluoedd a gofalwyr]\n£100 Hosbis Sant Cyndeyrn [gwasanaethau hosbis a chanolfan gofal lliniarol]\n£200 Ysgol Llanfair [costau teithio]\n£200 Ysgol Pentrecelyn [costau teithio]\n£200 Y Lleng Brydeinig [apêl pabi coch]\nGohiriwyd penderfyniad ynghylch cyllid ar gyfer diffibrilyddion yn Ysgol Llanfair ac Ysgol Pentrecelyn tan yn ddiweddarach yn ystod y flwyddyn. Penderfynwyd gwrthod y ceisiadau am gymorth grant gan y mudiadau a ganlyn:\nY Groes Goch, Cymdeithas Sioe Amaethyddol Sir Ddinbych a Sir y Fflint, Eisteddfod Gerddorol Gydwladol Llangollen, Marie Curie a Neuadd Eleanor [cost mynediad i’r rhyngrwyd].\n338 ADOLYGIAD BLYNYDDOL Y RHEOLAU ARIANNOL, ASESIAD RISG A RHEOLAETHAU MEWNOL Cyflwynwyd copïau o’r Rheolau Ariannol, Asesiad Risg a rheolaethau mewnol. Cyflwynodd y Clerc Asesiad Risg diwygiedig ar gyfer 2017-18 i’w drafod a’i gymeradwyo, gan ystyried yr eitemau gwasanaeth, risgiau a chamau gweithredu lleddfu a ganlyn – Cofrestr Asedau – Eiddo a Phersonél, Cyfrifon, Cysoniadau Banc, Rheolaethau Mewnol, Praesept, Contractau, Adfer yn dilyn trychineb, diffyg cyngor gan asiantaeth, Parhad Busnes ac Yswiriant. Roedd sylwadau gan yr archwilydd mewnol a’r archwilydd allanol wedi eu hystyried.\nPENDERFYNWYD – Cymeradwyo’r Asesiad Risg diwygiedig ar gyfer 2017-18 fel y’i cyflwynwyd.\n339 DYDDIADAU CYFARFODYDD Y DYFODOL\n3 Gorffennaf – Canolfan Genus, Llanrhydd, Rhuthun;\n4 Medi, 2 Hydref, 6 Tachwedd, 4 Rhagfyr 2017, 8 Ionawr, 5 Chwefror a 5 Mawrth 2018 – i ddechrau am 7 pm [lleoliadau i’w cadarnhau]\nJohn Pugh __________________ CADEIRYDD ___________________ DYDDIAD\nThis entry was posted in Cofnodion y Cyngor on September 29, 2017 by Eirwen Godden.\n← COFNODION 17 MAI 2017 COFNODION 3 GORFFENNAF 2017 →


Gweithio gyda Chyflogwyr Lleol - Tin Can Kitchen - Coleg Gwent\nGweithio gyda Chyflogwyr Lleol - Tin Can Kitchen\nYn Coleg Gwent, rydym yn falch fod gennym gysylltiadau cryf gyda chyflogwyr lleol, ac rydym yn cychwyn 2021 gyda ffordd o weithio a arweinwyd gan gyflogwyr. Rydym yn credu mai’r ffordd orau o adnabod anghenion cyflogwyr yw drwy weithio’n agos gyda nhw, i ddatblygu ein cwricwlwm a chyrsiau er budd gweithlu’r dyfodol.\nMae nifer o ffyrdd i gyflogwyr lleol weithio gyda ni. Mae’n fanteisiol i’w busnes a’n dysgwyr, ac mae busnes arloesol Tin Can Kitchen yn Nhrefgwilym yn enghraifft o un cyflogwr lleol rydym wedi gweithio ag o’n ddiweddar, ac roedd y bartneriaeth yn llwyddiant enfawr.\nCyflwyno Tin Can Kitchen\nGwasanaeth danfon bwyd yw Tin Can Kitchen, ac fe’i lansiwyd yng nghanol pandemig COVID-19. Roedd y cysyniad gwreiddiol yn syml – cwrt bwyd allanol, bar a lleoliad, yn cynnwys oddeutu 9 cegin mewn cynhwysydd cludo, gyda phob un yn gweini ystod eang o brydau bwyd wedi’u hysbrydoli gan arddull bwyd stryd. Fodd bynnag, pan gyrhaeddodd y pandemig, roedd dau ddewis yn wynebu’r perchnogion, Jordan Phillips, Barry Fallon ac Amar Karia: rhoi’r gorau i’w cynllun, neu addasu.\nPenderfynon nhw addasu i’r sefyllfa yr oeddynt ynddi, a lansio eu busnes drwy weithio mewn cegin mewn un cynhwysydd cludo er mwyn cynnig bwyd o ansawdd bwyty. Fe ddechreuon nhw drwy arbenigo mewn byrgyrs Cajwn, cŵn poeth Americanaidd a burritos gyda rysáit Mecsicanaidd traddodiadol, ac fe ddylunion nhw eu gwefan a system archebu eu hunain i gystadlu gyda Just Eat, Deliveroo ac Uber Eats.\nWrth i’r busnes fynd o nerth i nerth, ym mis Tachwedd 2020, cyhoeddodd Tin Can Kitchen eu bod nhw’n agor ‘can’ #2 – gwasanaeth danfon pitsas o’r enw Al Forno. Fodd bynnag, wrth i’r busnes ddatblygu, roeddynt angen help llaw.\nSut gweithiodd Tin Can Kitchen a Coleg Gwent gyda’i gilydd?\nAm ei fod yn fusnes newydd, roedd Tin Can Kitchen eisiau rhoi rhywbeth yn ôl i’r cymunedau a’u helpodd nhw i ffynnu. Roedd y coleg wedi’i leoli’n agos at Tin Can Kitchen, ac roedd y perchnogion, Jordan, Barry ac Amar yn ymwybodol ein bod ni’n gweithio gydag amrywiaeth o fusnesau lleol, felly roedd yn gwneud synnwyr iddynt gysylltu â Champws Crosskeys am gymorth.\nMae arddangos eu cynnyrch yn y ffordd orau ar draws ystod o sianelau yn hanfodol ar gyfer llwyddiant Tin Can Kitchen. Felly, fe weithion nhw gyda’n hadran ffotograffiaeth ar gampws Crosskeys i gael lluniau o safon proffesiynol o’u cynnyrch at ddibenion marchnata. Llwyddodd ein myfyrwyr ffotograffiaeth talentog i dynnu lluniau o’u bwydlen nos gyfan yn ein stiwdios, a’u galluogi nhw i ddarparu lefel o broffesiynoldeb nad oedd Tin Can Kitchen yn gallu ei ddarparu ar y safle. Dywedodd Jordan “roedd y lefel o broffesiynoldeb a dyfeisgarwch a arddangoswyd ar y diwrnod yn rhagorol.”\nOherwydd y bartneriaeth hon, mae Tin Can Kitchen wedi cael deunyddiau gweledol arbennig ar gyfer hyrwyddo eu gwefan a sianelau cyfryngau cymdeithasol, ac yn ogystal, mae mwy o waith ar y cyd â Coleg Gwent yn yr arfaeth. Maent eisoes wedi trefnu sesiwn tynnu lluniau ar y safle ar gyfer eu gwasanaeth danfon pitsas newydd, lle bydd nifer o ddysgwyr yn gweithio gydag Al Forona i greu ystod o ddeunyddiau golygyddol, dan arweiniad Peter Britton, tiwtor ffotograffiaeth.\nYn y cyfamser, mae’r bartneriaeth yn rhoi cyfle i’n dysgwyr weithio ar friff prosiect byw gyda busnes lleol. Mae’r profiad yn eu helpu nhw i wella eu sgiliau, a rhoi golwg fanwl iddynt o’r yrfa greadigol ac amrywiol hon, a’r mathau o brosiectau y gallant weithio arnynt ar ôl gadael y coleg. Dywedodd Peter Britton, darlithydd ffotograffiaeth:\n“Rhoddodd Tin Can Kitchen gyfle i’n myfyrwyr Ffotograffiaeth Gradd Sylfaenol ymarfer ffotograffiaeth bwyd yn y stiwdio proffesiynol yng Nghampws Crosskeys. Darparodd y Tin Can Kitchen eu bwydlen lawn, yn cynnwys byrgyrs gourmet, cŵn poeth, burritos, byrgyrs llysieuol a phrydau ar yr ochr i’r myfyrwyr gradd dynnu lluniau ohonynt (a’u mwynhau ar ddiwedd y sesiwn!). Cafwyd diwrnod gwych, ac ar ôl y sesiwn tynnu lluniau, roedd gan y myfyrwyr bortffolio ffotograffiaeth bwyd proffesiynol, a chleient clodfawr i’w ychwanegu i’w rhestr. Derbyniodd Tin Can Kitchen luniau arbennig ar gyfer eu gwefan a llwyfannau cymdeithasol, ac fe enillodd y myfyrwyr enw i’w ychwanegu i’w portffolio, a phrofiad gwerthfawr o dynnu lluniau yn y stiwdio.”\nMae gweithio gyda chyflogwyr yn ein cymuned yn ein helpu ni i deilwra ein cwricwlwm, i ddarparu’r sgiliau y bydd ein dysgwyr eu hangen ar gyfer y byd gwaith, a darparu ein cyflogwyr lleol gyda gweithlu medrus tu hwnt. Os ydych chi’n fusnes allai elwa o bartneriaeth gyffelyb gyda ni, dysgwch fwy nawr.


Yn y Gwasanaethau Cymdeithasol mae Therapyddion Galwedigaethol a Swyddogion Anabledd yn gweithio fel rhan o’r tîm Derbyn Therapi Galwedigaethol Cyswllt Cyntaf, Gwasanaethau Bro ac Ail-alluogi, ac mae therapydd galwedigaethol yng Ngwasanaethau Tai. (Mae taflen arall ar gael argyfer 'Gwasanaethau Therapi Galwedigaethol i Blant’). Gellir cysylltu â’r Therapydd Galwedigaethol a Arweinir gan Ymgynghorydd ar 03000 858 858 neu anfonwch e-bost at SSDUTY@flintshire.gov.uk am fwy o gyngor a gwybodaeth.\nGallwch chi neu rywun ar eich rhan, gysylltu â’n Tîm Cyswllt Cyntaf os ydy cham gefnogaeth, er mwyn trafod beth yr hoffech ei gyflawni. Byddant yn eich cefnogi drwy gael sgwrs er mwyn darganfod beth sy'n bwysig i chi, nodi eich cryfderau a thrafod beth sy'n eich rhwystro rhag cyflawni eich nodau hefyd. Mae’n bosib y byddant yn gallu rhoi’r wybodaeth angenrheidiol i chi er mwyneich galluogi chi a / neu'ch teulu neu'ch cymuned i ddod o hyd i ddatrysiad eichhun ar y pwynt hwn.\nOs na fydd hyn yn bosib, byddai atgyfeiriad, y cyfeirir ato fel ymholiad, yn caelei gofnodi a'i rannu gyda'r tîm perthnasol.\nMae atgyfeiriadau a dderbynnir yn cael eu sgrinio gan Reolwyr Tîm o fewn tridiwrnod gwaith a bydd cyngor ynglŷn â chyfeirio ymlaen yn cael ei roi os nad ydynt yn briodol. Mae’n bosib y bydd y rheolwr yn gofyn am wybodaeth bellacher mwyn cefnogi’r penderfyniad hwn. Bydd unrhyw gamau gweithredu y gellir eu cefnogi yn syth yn cael eu gwneud, fel darparu gwybodaeth neu gyngor i leihau risgiau.\nNi all y tîm ddarparu ymateb i argyfwng felly os oes gennych angen brys, cysylltwch â'ch Meddyg Teulu, NHS Direct neu 999 fel bo’n briodol.\nYn y rhan fwyaf o achosion, bydd atgyfeiriadau yn cael eu hychwanegu at ein rhestr aros er mwyn eu dyrannu pan fydd y gallu gan y tîm.\nMae’r cyfnod aros ar gyfer y rhan fwyaf o achosion yn amrywio o ddyddiau hy dat dri mis yn gyffredinol wedi brysbennu, yn ddibynnol ar yr asesiad angenrheidiol. Mae’r tîm i gyd yn gweithio mor galed ag y gallant er mwyn cwblhau eu gwaith gan sicrhau fod teuluoedd yn teimlo eu bod yn cael eu clywed a'u cefnogi.\nOs oes gennych unrhyw bryderon yn ystod y cyfnod aros hwn neu os hoffech ofyn unrhyw gwestiynau, cysylltwch â 03000 858 858 i adael neges neu anfonwch e-bost at ac fe fyddwn yn ceisio cysylltu’n ôl â chi cyn gynted âphosib.\nEfallai y byddech yn elwa o asesiad, lle bydd Swyddog Anabledd neu Therapydd Galwedigaethol yn ymweld â chi er mwyn trafod eich canlyniadau wyneb yn wyneb. Sgwrs yw asesiad mewn gwirionedd, sy’n cychwyn drwy sefydlu beth sy’n bwysig i chi a beth hoffech chi ei gyflawni. Byddwn yn falch ogynnwys eich teulu neu'ch gofalwyr fel bo'n briodol.\nMae’n rhoi cyfle i adlewyrchu ar beth sy'n gweithio'n dda a pha bethau syddddim yn mynd mor dda. Bydd yr holl opsiynau yn cael eu hystyried a’u trafod cyn creu cynllun.\nMae’n bosib y bydd hyn yn golygu mwy nag un ymweliad ac y bydd rhaid i bobl eraill gynorthwyo i gasglu’r holl wybodaeth a gwneud i bethau weithio. Bydd ywybodaeth yma’n cael ei gofnodi ar ein system electronig PARIS a byddwch ynd erbyn copi yn ogystal ag unrhyw ffurflenni eraill y byddwn yn eu cwblhau.\nRydym wedi ein hyfforddi ac mae gennym brofiad o weithio gyda phobl ag anableddau fel y gallwn eich cynorthwyo i gyflawni’ch canlyniadau wrth ystyriedeich amgylchiadau a’ch amgylchedd personol. Yn ogystal â thrafod eich sefyllfa, mae’n bosib y byddwn am wylio sut rydych yn gwneud pethau er mwyn ffurfio rhan o'r asesiad.\nAr y pwynt hwn, mae’n bosib y byddwn yn gallu rhoi cyngor a chymorth i chi, eich teulu neu eich cymuned i ddod o hyd i ddatrysiadau er mwyn hyrwyddo'ch annibyniaeth a’ch lles. Mae gennym gysylltiadau agos â’r gwasanaethau gwirfoddol a grwpiau cymunedol y gallech gysylltu â nhw. Mae gennym hefyd wybodaeth ar fathau o offer y gallwch eu prynu neu newidiadau y gallech eu gwneud i'ch cartref neu i’ch ffordd o fyw er mwyn gwneud bywyd yn haws i chi.\nMae’n bosib y bydd asesiad gan ein Therapyddion Galwedigaethol Ail-alluogi a Ffisiotherapyddion yn cael ei argymell, yn enwedig wedi i chi fod yn yr ysbytyneu ar ôl newid yn eich gallu, er mwyn dangos ffordd newydd i chi o reoli pethau a’ch helpu i gael pethau yn ôl i’r arfer.\nYn ogystal â darparu gwybodaeth a chymorth i chi, gall y tîm therapi galwedigaethol wneud cais am offer ac addasiadau. Gweler ein taflenni ar Addasiadau ac Offer am fwy o wybodaeth ar y meysydd hyn.\nEr mwyn sicrhau fod y rhain yn cael eu defnyddio’n deg er mwyn cefnogi pawb sydd mewn angen, yn unol â Deddf Gwasanaethau Cymdeithasol a Llesiant (Cymru) 2014, bydd angen i’r Therapydd Galwedigaethol sicrhau fod y rhain ynhanfodol ar gyfer eich canlyniadau ac na allent gael eu darparu mewn unrhyw ffordd arall. Mae panel rheoli yn cwrdd bob wythnos er mwyn sicrhau fod ceisiadau a wneir yn gymesur ac yn cael eu hystyried yn llawn er mwyn sicrhau fod adnoddau'n cael eu defnyddio'n deg.\nNodwch fodd bynnag, pan fydd teuluoedd yn denantiaid i’r cyngor, cymdeithasau tai neu landlordiaid preifat, rhaid i’r landlordiaid gytuno i un rhyw addasiadau (gwaith adeiladu neu ffitio offer sefydlog), hyd yn oed os yw'r Therapydd Galwedigaethol yn eu cefnogi.\nEr mwyn trafod atgyfeiriad cysylltwch â:\nGwasanaethau Cymdeithasol, Preswylfa, Ffordd Hendy, Yr Wyddgrug, Sir y Fflint, CH7 1PZ.\nFfôn: 03000 858 858\nOs aiff pethau o chwith - rydym yn ymwybodol y gall fod achlysuron pan fydd gan ddefnyddiwr cwyn gŵyn er gwaethaf ein hymdrechion gorau. Gellir gwneud unrhyw gŵyn am wasanaethau i'ch Therapydd Galwedigaethol neu Swyddog Anabledd neu'r Rheolwr Tîm.\nOs ydych am wneud cwyn ffurfiol dylid gwneud hyn i Swyddog Cwynion Gwasanaethau Cymdeithasol.\nAddasiadau i Gefnogi Annibyniaeth\nNod addasiadau i gartrefi pobl yw eu cefnogi i aros mor annibynnol ag sy'n bosib ac i gyflawni eu 'gwaith' dyddiol, megis edrych ar ôl eu hunain, symud o gwmpas eu cartrefi ac allan yn y gymuned er mwyn gwneud y pethau sydd obwys iddynt.\nMae cynllun ‘Hwyluso’ Llywodraeth Cymru yn ffordd o roi gwybod i bobl am y gefnogaeth sydd ei angen arnynt p’un ai a ydynt yn byw yn eu cartref eu hunain neu’n rhentu’n breifat neu trwy’r cyngor neu gymdeithas dai.\nMaent yn dosbarthu’r addasiadau fel rhai bach, megis gosod canllawiau gafael a chanllawiau grisiau; canolig megis lifftiau grisiau ac ystafelloedd ymolchi mynediad gwastad; a mwy gallai gynnwys rheoliadau cynllunio ac adeiladu er mwyn eu cyflawni.\nGellir cael rhai addasiadau bach, megis canllawiau gafael, yn uniongyrchol trwy gysylltu â’ch landlord drwy’r cynllun hwn (gwybodaeth ar wefan Llywodraeth Cymru)\nMae Therapyddion Galwedigaethol a Swyddogion Anabledd sydd wedi eu cyflogi gan Wasanaethau Cymdeithasol Sir y Fflint yn fedrus wrth ymgymryd ag asesiadau a gwneud argymhellion am y math o newidiadau a fyddai’n eich cefnogi chi, eich teulu neu ofalwyr i gymryd rhan mewn bywyd pob dydd.\nMewn rhai achosion, gall argymhellion fod ar gyfer canllawiau gafael syml sy’n rhoi tawelwch meddwl a hyder i bobl, a gallai fod yn rhywbeth mae pobl yn fodlon ei ariannu eu hunain ar ôl cael y cyngor a’r wybodaeth gywir.\nYn unol â Deddf Gwasanaethau Cymdeithasol a Llesiant (Cymru) 2014, fel rhano’r asesiad, trafodir agweddau eraill a allai arwain at gyflawni canlyniadau, gan gynnwys newidiadau posib i ffordd o fyw, defnyddio technegau ac/neu gyfarpar gwahanol neu pan fyddai angen gwaith sylweddol, ystyriedy buddion o symud i rywle mwy addas.\nAr gyfer addasiadau ar raddfa fawr, mae Grant Cyfleusterau i'r Anabl sydd fel arfer ar gyfer y rhai hynny sy’n byw yn eu cartrefi eu hunain neu’n rhentu yn y sector preifat.\nMae’n grant drwy brawf modd ar gyfer gwaith dros £1000 yn bennaf (Ffoniwch 01352 703434 am ragor o wybodaeth) ac mae angen argymhelliad gan Therapydd Galwedigaethol.\nMae Grant Cyfleusterau i Bobl Anabl yn gallu bod hyd at £36,000 yn ddibynnol ar y cais sy’n cael ei wneud ac ar gyfer unrhyw gais dros y swm hwn, gellir gwneud cais am fenthyciad yn ôl disgresiwn. Mewn achos plant, nid oes angen prawf modd ar gyfer Grant Cyfleusterau i Bobl Anabl ond byddai angen bodloni’r meini prawf yn dilyn asesiad. Ni all gefnogi gwaith a wnaed eisoes gan y rhai sydd ag anabledd.\nMae’r rhai hynny sy’n byw mewn cymdeithasau tai yn gallu gwneud cais am grantiau, trwy eu cymdeithas dai (Grantiau Addasiadau Ffisegol) ac angen argymhelliad therapi galwedigaethol unwaith eto sydd weithiau’n effeithio taliadau rhent i gynnwys costau cynnal a chadw. Mae cyllideb wedi ei neilltuoar gyfer ymgymryd â’r gwaith hwn o fewn eiddo’r cyngor.\nFodd bynnag, mae’n bwysig cofio, beth bynnag yw argymhellion y therapi galwedigaethol, penderfyniad y landlord yw gwneud yr addasiadau a byddant yn ystyried y ceisiadau yn unol â'r defnydd gorau o’u stoc dai ar gyfer yr holldrigolion.\nI’r rhai hynny sy’n dymuno gwneud gwaith preifat, cysylltwch â Gofal a Thrwsio, elusen ar gyfer yr henoed a phobl anabl (01352 758700), mae ganddynt ddewis o gontractwyr cymeradwy a’u tîm eu hunain sy'n gallu cynnig cefnogaeth.\nHyd yn oed yn yr amgylchiadau hyn, mae'n bosib cysylltu â’r gwasanaethau cymdeithasol am ganllawiau ac asesiad er mwyn sicrhau bod cam gymeriadau costus yn cael eu hosgoi.\nCynnal a chadw a gwasanaethu\nMae’n bwysig nodi bod rhywfaint o’r offer sy’n cael ei osod trwy’r grantiau hyn angen gwaith gwasanaethu a chynnal a chadw rheolaidd er mwyn sicrhau eu bod yn gweithio’n iawn. Os ydych yn byw yn eich eiddo eich hunan, mae’n debygol y byddwch yn cymryd cyfrifoldeb dros hyn unwaith i’r warant ddod i ben, felly trafodwch hyn cyn gwneud y gwaith er mwyn gallu rhoi cynllun yn eile. 3O fewn llety’r cyngor neu gymdeithas dai, bydd angen i chi fod yn ymwybodol o’r systemau sydd yn eu lle. Cysylltwch â’ch tîm tai os oes gennych chi unrhyw gwestiwn.\nAm gymorth neu gyngor os ydych yn ystyried addasiad:\nGwasanaethau Cymdeithasol, Preswylfa, Ffordd Hendy, Yr Wyddgrug, Sir y Fflint CH7 1PZ.\nGwybodaeth Llywodraeth Cymru ar-lein:\nGrantiau Cyfleusterau i’r Anabl\nGrant Addasiadau Ffisegol\nBenthyciadau Gwelliannau i'r Cartref (heb fod yn benodol i anabledd)\nOs nad yw pethau’n mynd yn iawn - rydym yn ymwybodol er gwaethaf ein hymdrechion gorau efallai y byddachlysuron pan fydd gan ddefnyddiwr gwasanaeth gŵyn. Gellir gwneud unrhyw gŵyn ynghylch y gwasanaethau drwy eich Therapydd Galwedigaethol neu Swyddog Anableddau neu Reolwr Tîm.\nOs ydych yn dymuno gwneud cwyn ffurfiol, dylech gysylltu â Y Swyddog Cwynion Gwasanaethau Cymdeithasol\nGellir defnyddio cyfarpar i gefnogi pobl yn eu bywydau bob dydd i barhau i wneud pethau sydd yn bwysig iddynt hwy. Yn aml iawn mae ar gael ar-lein, mewn siopau anabledd lleol a siopau cadwyn genedlaethol yn ogystal â sefydliadau arbenigol. Gellir gweld rhestr o leoliadau ar ddiwedd yr wybodaeth hon, er nid yw’n rhestr gyflawn.\nYn aml iawn gall bobl gael mynediad at y datrysiad cywir eu hunain drwy gysylltu â'n gwasanaethau i gael cyngor diduedd a gwybodaeth. Mae Llywodraeth Cymru yn annog pobl, eu teuluoedd a ffrindiau i ddod o hyd i ddatrysiadau lle bynnag bo’n bosibl gyda chyflwyniad o'r Ddeddf Gwasanaethau Cymdeithasol a Lles (Cymru) 2014.\nMae hyn yn caniatáu i’n gwasanaethau ganolbwyntio ar y rheiny sydd ein hangen fwyaf. Os oes gan rywun anghenion parhaus a hyd yn oed gyda’r wybodaeth hon, a dal ddim yn teimlo’n hyderus i fynd ar ôl hyn, gallwn gynnig asesiad cymesur, ac mewn rhai achosion, treialu cyfarpar i sicrhau ei fod yn debygol o weithio i chi cyn i chi brynu unrhyw beth. Mae hwn yn cynnig cyfle i chi feddwl am beth sy'n bwysig i chi ac i drafod syniadau ar sut y gellir ei gyflawni.\nAr gyfer y rheiny sydd ag anghenion mwy arbenigol, cyflawnir asesiad mwy manwl gan ganolbwyntio ar ‘alwedigaeth’ neu weithgareddau dyddiol yr ydych eisiau eu cyflawni a’r gefnogaeth yr ydych chi ei angen ac/ neu eich gofalwyr eu hangen. Mae cyfarpar arbenigol yn cael eu treialu ochr yn ochr â datrysiadau eraill, megis arferion archwilio a thechnegau sy’n gallu helpu ac mewn rhai achosion addasiadau. Mae cynllun yn cael ei lunio gyda chi a/ neu ofalwyr a theuluoedd i sefydlu pwy sy’n gyfrifol am ba elfennau o’r cynllun. Gall hyn gynnwys codi a symud arbenigol neu gyfarpar teleofal a all fod angen eu gwasanaethu’n rheolaidd.\nUn Pwynt Mynediad am: 03000 858 858\nGwasanaethau Cymdeithasol, Preswylfa, Ffordd Hendy, Yr Wyddgrug, Sir y Fflint, CH7 1PZ\nGallwch ddod o hyd i’ch fferyllydd agosaf drwy ffonio Galw Iechyd Cymru ar 0845 46 47 neu ar y wefan yn www.nhsdirect.wales.nhs.uk.\nHefyd mae siopau arbennig sy’n gwerthu cyfarpar – gweler y Llyfr Melyn dan “Mobility & Access” neu ar y wefan yn www.yell.com\nCanolfan Adnoddau Anabl, Ysbyty Glan Clwyd, Sarn Lane, Bodelwyddan LL18 5UJ. Ffôn: 01745 341967 neu ymweld www.disabilityresourcecentre.uk\nDSL Mobility Ltd, 141 Holt Road, Wrecsam, LL13 9DY. Ffôn: 01978 253520 neu ymweld www.dslmobility.co.uk\nAbleworld: 17 Georges Crescent, Wrecsam, LL13 8DA. Ffôn: 01978 358588 St David’s Retail Park, High Street, Saltney, CH4 8SN. Ffôn: 01244 675608 neu ymweld www.ableworld.co.uk\nVision Support, Unit 1&2, The Ropeworks, Whipcord Lane, Caer, CH1 4DZ. Ffôn: 01244 381515 neu ymweld www.visionsupport.org.uk\nCymdeithas y Byddar Gogledd Cymru 77 Conway Road, Bae Colwyn, Conwy, LL29 7LN. Rhif Ffôn: 01492 530013 Ffacs: 01492 532615 SMS: 07719 410355 neu ymweld www.deafassociation.co.uk\nMae’r Disabled Living Foundation yn elusen sy’n cynnig cyngor diduedd am ddim ynghylch pob math o offer ar gyfer pobl hŷn a phobl anabl. Eu llinell gymorth yw 0300 999 0004 neu ewch ar-lein i www.dlf.org.uk.\nSylwer: Mae’r holl wybodaeth yn gywir ar adeg yr argraffiad ond efallai byddangen ei wirio.\nNid yw Cyngor Sir Y Fflint yn cymryd cyfrifoldeb am weithredoedd cwmnïauunigol.\nGwasanaethau Therapi Galwedigaethol i Blant (PDF - 0.15 MB)


Prosiectau Cymru yn Taro'r Nod | Newyddion a Digwyddiadau | Sport Wales - Chwaraeon Cymru\nProsiectau Cymru yn Taro'r Nod\nMae ffigurau a ryddhawyd yn ddiweddar yn dangos bod mwy na £67 miliwno arian y Loteri Genedlaethol wedi'i ddyfarnu ar draws Cymru'r llynedd yn unig.\nDosbarthwyd 2,112 o grantiau'r Loteri ar draws Cymru yn ystod 2015; gan roi hwb hanfodol i brosiectau celfyddydau, chwaraeon a threftadaeth ochr yn ochr â grwpiau cymunedol gan helpu'r rhai mwyaf anghenus.\nDerbyniodd amrywiaeth eang o brosiectau lleol grantiau'r Loteri Genedlaethol y llynedd, gan gynnwys:\n£5,000 i BulliesOut yng Nghaerdydd i roi cyfle i o leiaf 10 o'u llysgenhadon ifanc o Dde Cymru i ennill achrediad gwobr cyflawniad ieuenctid.\n£4,100 i Gymdeithas Eryri am y prosiect Growing Ty Hyll i roi hwb i wybodaeth a hyder teuluoedd mewn sgiliau amgylcheddol megis garddio bywyd gwyllt a rheoli coetir.\n£5,000 i Pontarddulais and District Community Car Scheme Ltd i brynu car newydd i drefnu trafnidiaeth i bobl hŷn a phobl ag anableddau o fewn eu cymuned.\n£13,554 i Glwb Rygbi Brynbuga i ddatblygu eu Cae Iau a Datblygu Cae Hyfforddi\n£30,000 i Ganolfan Celfyddydau Wyeside ar gyfer rhaglen blwyddyn o hyd o weithgareddau celfyddydau cymunedol i grwpiau gan gynnwys plant, pobl ifanc, a phobl sy'n dioddef o salwch iechyd meddwl, oll yn dod ynghyd ym mis Ebrill 2016 mewn gŵyl gelfyddydau gymunedol.\nO heddiw ymlaen, mae gan yr enghreifftiau hyn, neu unrhyw sefydliad arall sydd erioed wedi derbyn arian y Loteri Genedlaethol, gyfle i ennill cydnabyddiaeth genedlaethol trwy gystadlu yngNgwobrau'r Loteri Genedlaethol 2016.\nDywedodd John Barrowman, cyflwynydd sioe Gwobrau'r Loteri Genedlaethol y llynedd:\n"Mae Gwobrau'r Loteri Genedlaethol yn cynnig cyfle heb ei ail i brosiectau neilltuol serennu. Os allwch chi feddwl am brosiect gwych sy'n cael ei ariannu gan y Loteri, enwebwch hwy am Wobr."\n"Ariennir yr holl brosiectau gwych hyn gan chwaraewyr y Loteri Genedlaethol - dylai bob un ohonoch fod yn falch eich bod yn codi swm rhyfeddol o £34 miliwn yr wythnos, sy'n rhoi cefnogaeth y mae ei hangen yn fawr ar waith sy'n newid bywydau."\nDosberthir Gwobrau'r Loteri Genedlaethol ar draws saith categori: Chwaraeon, Treftadaeth, Celfyddydau, Amgylcheddol, Iechyd, Addysg a Gwirfoddol/Elusennol, i adlewyrchu ystod y prosiectau y mae'r Loteri yn eu cefnogi.


Proffiliau Myfyrwyr | Ysgol Gwyddorau Cymdeithas | Prifysgol Bangor\nSophie Hughes (Morfa Bychan) – BA Cymdeithaseg a Pholisi Cymdeithasol\n“Mae’r dair blynedd yn Mangor wedi bod yn fwynhad pur. Roedd y bywyd cymdeithasol yn wych, er ei bod yn ddinas fechan i gymharu a dinasoedd prifysgolion eraill. I mi, roedd hynny’n well, gan fod potensial ar gyfer cymdeithas fwy clos, yn enwedig ymysg y myfyrwyr Cymraeg.\nY prif reswm dros ddewis Bangor oedd darpariaeth Cymraeg gwych, ac wrth gwrs, enw da’r Brifysgol. Yn ogystal, dim ond Bangor oedd yn cynnwys cwrs a oedd yn swnio mor apelgar a diddorol. Doeddwn i erioed wedi astudio fy mhwnc o’r blaen felly roedd yn risg dewis y cwrs – ond yn risg a dalodd! Mwynhais y cwrs yn drwyadl, yn arbennig yr amrywiaeth eang o bynciau, yr ymdeimlad clos o fewn y darlithoedd a seminarau, y berthynas agos a rhwydd rhwng myfyrwyr a darlithwyr, a’r gefnogaeth gadarn oedd ar gael unrhyw bryd.\nRwy’n gobeithio bwrw ymlaen i gwblhau gradd Meistr mewn Polisi a Chynllunio Iaith ym Mangor o fis Medi ymlaen. Er nad wyf yn mynd i fyd gwaith yn syth, rwy’n teimlo’n hollol barod petawn i’n dymuno gwneud hynny diolch i’r Ysgol. Rwy’n agored i unrhyw gyfleoedd bydd yn agor – efallai af yn syth i fyd gwaith wedyn, neu efallai wnâi gario mlaen a chwblhau PhD – pwy a wyr!\nCredaf fod astudio ym Mangor wedi bod yn un o’r dewisiadau gorau wnes i erioed. Mae wedi fy ngalluogi i ddatblygu ac aeddfedu, a bellach rwy’n teimlo’n ddigon annibynnol i wynebu’r dyfodol. Rwy’n wirioneddol teimlo fy mod wedi datblygu ers dod i Fangor.”\nSioned Williams (Edern) – BA Cymdeithaseg a Pholisi Cymdeithasol\n“Roeddwn wrth fy modd gyda fy nghwrs, nid yn unig oherwydd ei fod yn gwbl drwy’r Gymraeg, ond hefyd roedd y dosbarthiadau yn tueddu i fod yn gymharol fach – o ganlyniad, roedd gwell cysylltiad gyda darlithwyr a mwy o gefnogaeth ar gael. Yn ychwanegol, roedd y pynciau a astudiwyd – yn ymestyn o troseddeg i gynllunio ieithyddol – yn ddiddorol, ac yn rhoi darlun clir o ddigwyddiadau Cymru cyfoes.\nRoedd y cefnogaeth gan y darlithwyr yn ardderchog – roeddent wastad yn barod i helpu yn wyneb i wyneb a dros ebost. Rŵan, rwyf yn bwriadu dod nôl i Fangor i wneud MA mewn Polisi a Chynllunio Ieithyddol.”\nHeledd Owen (Llansannan) - BA Cymdeithaseg a Pholisi Cymdeithasol\n“Tra’n astudio Cymdeithaseg a Pholisi Cymdeithasol ym Mhrifysgol Bangor eginodd fy niddordeb yn y maes ymchwil, ac yn benodol ymchwil yn ymwneud â gwasanaethau iechyd. Wedi graddio, es ymlaen i gyflawni MA mewn Ymchwil Cymdeithasol a Pholisi Cymdeithasol gan ganolbwyntio yn benodol ar y gwasanaeth iechyd yng Nghymru. Dewisiais y cyrsiau yn bennaf oherwydd fy niddordeb mewn ymchwil ond hefyd gan fy mod yn cael y cyfle i astudio trwy gyfrwng y Gymraeg. Mae’r profiadau a’r sgiliau a gefais tra’n astudio’r cyrsiau uchod wedi bod yn hynod werthfawr i mi yn rhinwedd fy swydd fel Swyddog Cefnogi Ymchwil.\nRwyf bellach wedi bod yn gweithio i’r Ganolfan Ymchwil Gysylltiedig ag Iechyd ers dros 3 mlynedd. Gweithiais am ychydig dros flwyddyn i LLAIS, Gwasanaeth Cefnogi Isadeiledd Ymwybyddiaeth o Iaith (www.llais.org) ac rwyf bellach yn gweithio fel Swyddog Cefnogi Ymchwil ar sawl prosiect sydd yn edrych ar gryfhau’r defnydd o dystiolaeth yng nghynllunio a chyflwyno gwasanaethau iechyd a chyhoeddus.\nMae’r ffaith fy mod wedi cael addysg ymchwil drwy’r Gymraeg yn werthfawr iawn yn fy achos i gyda sawl prosiect, wrth gyd-weithio ag aelodau'r tîm ac ennyn ffydd a pherthynas cyd-weithio agos gyda cyfranogwyr prosiectau ymchwil. Rydym yn recriwtio cyfranogwyr ar draws Gogledd Cymru ac mae’r gallu i siarad Cymraeg i ennyn diddordeb pobl mewn ymchwil yn sgil hanfodol.”\nGethin Chapman - BA Cymdeithaseg a Pholisi Cymdeithasol\n“Rwyf wedi bod â diddordeb mewn Cymdeithaseg ers fy nyddiau yn yr ysgol uwchradd ac rwyf wastad wedi bod eisiau ymuno â’r heddlu.\nPan glywais am y cwrs Cymdeithaseg a Pholisi Cymdeithasol, a’r datblygiad mewn troseddeg a’r bartneriaeth â Heddlu Gogledd Cymru, gwelais hwn fel y cyfle perffaith i astudio’r gorau o’r ddau fyd.\nPan oeddwn yn astudio am y radd, cefais gyfle gwych i ddysgu a deall pa sgiliau cyflogadwyedd a chymwysterau personol sydd eu hangen i gael gyrfa yn yr heddlu. Cefais gyfarwyddiadau hefyd sut i baratoi a llunio ffurflen gais broffesiynol ac awgrymiadau gwerthfawr wrth baratoi am gyfweliad. Roedd y cwrs yn caniatáu i mi weithio a dysgu am faterion cymdeithasegol modern a phwysig ac yn rhoi'r cyfle i mi weithio ar astudiaeth gymdeithasegol o’m dewis fy hun.\nRwy’n gwerthfawrogi’n eithriadol y cyfleoedd a gefais wrth astudio’r cwrs ym Mangor, a chefais gefnogaeth a chyngor adeiladol gan staff a darlithwyr ar lefel academaidd, personol ac ymarferol. Mi wnes i lawer o ffrindiau newydd a mwynhau pob munud o fy amser yn y Brifysgol ac mi fyddwn yn argymell y cwrs Cymdeithaseg a Pholisi Cymdeithasol i unrhyw un.”\nLlŷr Peters (Pwllheli) - BA Cymdeithaseg a Pholisi Cymdeithasol\n“Gan fy mod eisiau gweithio fewn y sector gyhoeddus, unai fel swyddog o fewn yr Heddlu, Gwasanaeth Prawf neu’r Gwasanaethau Cymdeithasol, astudiais radd BA mewn Cymdeithaseg a Pholisi Cymdeithasol ym Mhrifysgol Bangor. Roedd y gwaith academaidd yn caniatáu i mi astudio materion a oedd o ddiddordeb i mi, pynciau fel hanes, athroniaeth wleidyddol ac astudiaethau o gymdeithasau gwahanol. Yn ychwanegol i hyn, cefais y cyfle i astudio drwy’r iaith Gymraeg, rhywbeth a oedd, ac sydd dal yn bwysig iawn i mi.\nWrth edrych yn ôl, un peth oedd yn amlwg oedd agosatrwydd a chyfeillgarwch fy nghyd-fyfyrwyr a’r tiwtoriaid a oedd wastad yn fodlon i helpu.\nWedi graddio, cymrais flwyddyn allan i wneud gwaith gwirfoddol a thaledig gan fagu profiad perthnasol i’m gradd. Ymhen blwyddyn cefais fy nerbyn gan y Gwasanaeth Prawf i dreulio cyfnod o ddwy flynedd fel Swyddog Prawf o dan Hyfforddiant oedd yn golygu gweithio mewn ardaloedd gwahanol yng Ngogledd Cymru wrth gymhwyso.\nDoes dim dwywaith bod astudio Cymdeithaseg a Pholisi Cymdeithasol wedi bod yn fuddiol iawn i mi a buaswn yn argymell unrhyw un sydd yn ystyried gweithio o fewn y sector gyhoeddus i fynd ati i ddilyn yr un trywydd a wnes i.”\nSiân Eleri Roberts (Betws y Coed) - BA Cymdeithaseg a Pholisi Cymdeithasol\n“Ers i mi raddio gyda gradd BA mewn Cymdeithaseg a Pholisi Cymdeithasol, rwyf bellach yn gweithio fel Therapydd Galwedigaethol yng Nghyngor Gwynedd. Gwnaeth astudio Cymdeithaseg drwy gyfrwng y Gymraeg fy helpu yn arw ar gyfer cael lle ar y cwrs Diploma ôl-radd i astudio Therapi Galwedigaethol. Roedd y ffaith i mi astudio yn y Gymraeg ynghyd â ffactorau eraill yn fy rhoi yn syth ar y rhestr fer ar gyfer cael cyfweliad.\nGan fy mod yn gweithio i’r sector gyhoeddus erbyn hyn, mae ysgrifennu adroddiadau ac asesiadau yn y Gymraeg ar Saesneg yn hanfodol. Credaf yn gryf bod cwblhau dwy radd drwy gyfrwng y Gymraeg wedi bod o gymorth sylweddol i mi fedru trafod achosion a chwblhau unrhyw waith papur yn Gymraeg neu yn y Saesneg yn hyderus.”\nMeinir Hughes (Ceredigion) - BA Cymdeithaseg a Pholisi Cymdeithasol\n“Roeddwn yn awyddus i astudio nid yn unig y Gymraeg fel pwnc, ond roeddwn â’m bryd ar astudio pwnc arall yn ogystal. Penderfynais felly ar ddilyn llwybr cyd-anrhydedd Cymraeg a Chymdeithaseg. Wrth i mi astudio’r ddau bwnc, roeddwn fel petawn yn cael y gorau o’r ddau fyd ac roedd cael adnabod y darlithwyr o fewn y ddwy adran gartrefol yn brofiad braf. Gan nad oeddwn wedi astudio Cymdeithaseg cyn mynychu’r Brifysgol, bu’r darlithoedd yn her newydd i mi ond yn brofiad diddorol ac roedd darlithwyr a staff yr adran yn barod i’m helpu ar unrhyw adeg.\nYn dilyn graddio, cwblheais y cwrs Diploma mewn Gwaith Cymdeithasol gan gymhwyso yn Weithiwr Cymdeithasol. Yn sicr, bu’r ffaith i mi ddilyn y cwrs gradd Cymdeithaseg a Pholisi drwy’r Gymraeg yn sail arbennig i mi ac yn ffactor amlwg yn fy newis i ddilyn gyrfa yn y maes hwn. Yn ffodus, bu i mi dderbyn swydd fel Gweithiwr Cymdeithasol yng Ngwynedd yn dilyn cwblhau’r cwrs Gwaith Cymdeithasol ac rwyf yn parhau i weithio o fewn y gwasanaeth aml-asiantaethol sydd yn cefnogi plant anabl a’u teuluoedd sef DERWEN – Tîm Integredig Plant Anabl. Mae’n anodd coelio fy mod yn fy swydd ers saith mlynedd bellach ond yn sicr, bu’r llwybr uchod yn gyfrwng perthnasol a defnyddiol iawn i mi.”\nEinir Evans (Caernarfon) - BA Cymdeithaseg a Pholisi Cymdeithasol\n“Mi wnes i ddewis astudio gradd mewn Cymdeithaseg a Pholisi Cymdeithasol oherwydd roedd yn rhoi cyfle i mi drin a thrafod pynciau cymdeithasol wrth ganolbwyntio ar Gymru a materion Cymreig. Ni chefais fy siomi.\nRwyf bellach yn gweithio ym Mhrifysgol Caerdydd fel Swyddog Cefnogi Myfyrwyr a rwyf wirioneddol yn credu bod cael gradd trwy gyfrwng y Gymraeg wedi bod o fantais i mi yn ystod fy ngyrfa. Mae cael aelod o staff sy’n gallu dod i’r afael â pholisïau, sydd yn aml yn gallu bod yn rhai cymhleth, a chyfathrebu gyda phobl yn hyderus trwy gyfrwng y Gymraeg a Saesneg o fudd mawr i unrhyw sefydliad yng Nghymru. Rwyf hefyd yn astudio ar gyfer gradd Meistr rhan-amser ar hyn o bryd.\nYn sicr, mae fy ngradd wedi rhoi sylfaen gwych i fy ngyrfa ac i fynd ymlaen i astudio ymhellach.”\nHeledd Medi Williams (Y Bala) - BA Cymdeithaseg a Pholisi Cymdeithasol\n"Dewisais Bangor oherwydd ei fod yn cynnig mwy o gyfleusterau ar gyfer astudiaethau cyfrwng Cymraeg nag unrhyw brifysgol arall, ac yn fy ngalluogi i fynychu darlithoedd a chyflwyno fy ngwaith trwy gyfrwng y Gymraeg.\nRoedd y cwrs yn edrych ar wahanol agweddau o gymdeithas a'r polisïau sydd eu hangen i fynd i'r afael â phroblemau cymdeithasol. Roedd yr ystod eang o fodiwlau ar gael yn golygu y gallwn gadw fy opsiynau ar agor, a oedd yn ddefnyddiol o ystyried nad oeddwn i wedi setlo ar lwybr gyrfa pendant cyn dod i'r brifysgol.\nYn ystod fy astudiaethau roeddwn yn ddigon ffodus i dreulio chwe wythnos ar leoliad gwaith gyda Heddlu Gogledd Cymru. Cefais y cyfle i dreulio amser mewn gwahanol adrannau, a bu’r profiad yn arbennig o fuddiol ar gyfer prosiect oeddwn yn gweithio arno ar y pryd. Un agwedd arbennig o gofiadwy oedd ymweliad â Charchar Altcourse yn Lerpwl - rhywbeth nai i byth anghofio.”\nY cam nesaf i mi yw symud ymlaen i astudio MA mewn Gwaith Cymdeithasol yn yr Ysgol Gwyddorau Cymdeithas, ac hyffordi fel Gweithiwr Cymdeithasol."


Cyfarfod Seminar Cyfraith Hywel 8 Hydref 2016 Cyfraith Hywel\nCyfarfod Seminar Cyfraith Hywel 8 Hydref 2016 (10-10-2016)\nYr Athro Thomas Charles-Edwards a gyflwynodd y papur cyntaf, ar ‘The Textual Tradition of Llyfr Iorwerth’. Trafododd theoriau J Gwenogvryn Evans a Daniel Huws – gan gyfeirio hefyd at waith Paul Russell ar y Llyfr Du o’r Waun – a chreu stemma newydd ar gyfer perthynas y llawysgrifau o ddull Iorwerth.\nDilynwyd hyn gan astudiaeth Rhiannon Comeau, sydd yn cwblhau doethuriaeth ar hyn o bryd ar agweddau o amaethyddiaeth yn Sir Benfro. Yn ei phapur, edrychodd ar ranbarth o ogledd Sir Benfro, gan wneud astudiaeth o’r hyn y mae’r ffynonellau, gan gynnwys archaeoleg, yn eu dweud am amaethyddiaeth yn yr ardal, a chymharu hyn â beth sy’n cael ei ddweud yn y cyfreithiau.\nWedi cinio, cafwyd papur gwych gan Mr Daniel Huws, yn canolbwyntio ar dair llawysgrif gyfreithiol: Peniarth 166, Peniarth 36B, ac Wynnstay 36. Roedd ganddo bethau newydd a chyffrous iawn i’w dweud am y llawysgrifau hynny.\nPennwyd siglwm i lawysgrif Peniarth 166 – ar y sail bod gwaith ar fin cael ei wneud ar y llawysgrif honno a bydd angen ei thrafod mewn cydberthynas â llawysgrifau cyfraith eraill ac felly mae angen ffordd o gyfeirio ati yn rhwydd. An fydd y siglwm newydd.\nCytunwyd mai 22 Ebrill 2016 fydd dyddiad y cyfarfod nesaf.


HOELION WYTH - TRAED O GLAI ~\nHelen Ramage yn olrhain\nRHAI o bencampwyr y pulpud yn y ganrif ddiwethaf a roddwyd yn bwnc i mi, a'r rheini nid yn unig � thraed o glai, ond yn glai i gyd, sef y `ffigurau Stafford' o rai o hoelion wyth Cymru.\nNid yn swydd Stafford yn unig y cynhyrchid y crochenwaith a elwir ar �l y sir honno, ond yno 'roedd y man cychwyn, bron i dri chan mlynedd yn �l, a daeth yn ganolfan bwysicaf y diwydiant crochenwaith.\nYn oes Fictoria go brin y ceid aelwyd yng Nghymru heb ryw fath o grochenwaith 'Stafford'; bythynnod a chestyll, dynion a merched, cŵn a chathod � a chathod yn llawer prinnach na chŵn, ac felly'n ddrutach heddiw, ac yn wir, anifeiliaid o bob math.\nYm myd y ffigurau dynol, 'roedd y frenhines a'i theulu'n boblogaidd iawn wrth gwrs, a hefyd drwgweithredwyr; adlewyrchai'r ffigurau hanes cymdeithasol Lloegr, actorion a chwaraewyr � yn gricedwyr a phaffwyr, a'r 'Grapplers' yn ddrud iawn heddiw; arweinwyr crefydd, gwŷr y fyddin a'r llynges, a gwleidyddwyr wrth gwrs, er enghraifft, mae o leiaf bymtheg o fodelau gwahanol o'r Duc Wellington.\nAc nid gwleidyddwyr Lloegr yn unig a bortreadid, ond rhai tramor fel Garibaldi a oedd yn eilun gan lawer ym Mhrydain, ac ar �l ei ymweliad � Lloegr yn 1864, gwnaethpwyd tua deuddeg o wahanol fodelau ohono.\nEdmygai fy hen daid Garibaldi ymhell cyn yr ymweliad; darllenai ei hanes yn Yr Amserau, a dywedir iddo fynd i lewyg yn ei weithdy wrth ddarllen yn Yr Amserau fod Garibaldi wedi ei orchfygu mewn rhyw frwydr (cwymp Rhufain yn 1849 efallai).\nGresyn na symbylodd ei edmygedd ef i brynu am ychydig geiniogau ffigur o Garibaldi yn ei grys coch gyda'i geffyl gwyn; mae'n werth rhai cannoedd o bunnau heddiw.\nFAINT o ddarlunio bywyd Cymru a fu drwy'r ffigurau? Ychydig iawn; mae yna ffigurau o Edward Morgan a Jenny Jones o fferm Pontblyddyn ger Llangollen, eithr c�n Seisnig mewn ffars boblogaidd yn Llundain a ddaeth � hwy i enwogrwydd.\nOnd gan mai pregethwyr mawr oedd y gwŷr mwyaf poblogaidd yng Nghymru, naturiol oedd i ryw grochenydd farnu y byddai marchnad (yng Nghymru) i ffigurau o rai o'r hoelion wyth.\nA dyna i chwi'r tri a ddewiswyd, John Elias (1774-1841), Christmas Evans (1776-1838) a John Bryan (1770-1856).\nMae tebygrwydd dilys yn y ffigurau i ddarlun neu lithograff cyfoes ohonynt, ond nid oedd Christmas Evans o angenrheidrwydd yn gwisgo hosanau gwynion a'r ddau arall hosanau duon. Darlun o'r pen a'r ysgwyddau'n unig a oedd gan y crochenydd i'w gop�o, gan amlaf; profir hyn gan y ffigur o'r Pab Pius IX yn gwisgo trywsus!\nHyd y gwn i, nid oes wybodaeth am y crochenydd celfydd a'u lluniodd. Defnyddiwyd ar y tri, is-sglein (underglaze) du yn hytrach nag enamel du; gofynnai hyn am fwy o fedrusrwydd.\nBETH am eu gwerth heddiw? Anodd dweud yn union. Mae yna wahaniaeth wrth gwrs rhwng pris prynu a phris gwerthu, a dibynna llawer ar gyflwr y ffigur. Ac nid wyth modfedd (fel yr hoelen) oedd eu maint. Mae John Bryan, y lleiaf o'r tri yn ddeg modfedd a hanner, John Elias yn bedair modfedd ar ddeg a Christmas Evans yn dair modfedd ar ddeg a hanner.\nMae John Bryan yn rhatach na'r ddau arall; tuedda delwyr i drin y ddau arall fel p�r. Oherwydd mai marchnad yn gyfyngedig i Gymru oedd iddynt gynt, gwnaed llai ohonynt nag o John Wesley, er enghraifft, ac felly mae John Bryan heddiw yn fwy gwerthfawr na'r ffigur cyffredin o John Wesley.\nRhyw ddeuddeng mlynedd yn �l 'roedd yna John Bryan ar werth mewn siop ym Mangor am bum punt ar hugain, heddiw fe fyddai ei bris rhwng cant a hanner a dau gant o bunnau � pris prynu cofier.\nDYWED Mr Bil Prydderch, Wrecsam wrthyf � ac mae'n arbenigwr ym maes ffigurau Stafford � iddo weld mewn siop yn Llundain rhyw dair blynedd yn �l, Christmas Evans a John Elias ar werth, fel p�r, am saith gant o bunnau. Gofynnais innau ddoe i'r un deliwr am eu gwerth heddiw; nid oedd ganddo'r un o'r ddau, ac nid oedd yn fodlon awgrymu pris heb weld y ffigur.\nAm bedwar cant o bunnau y prisiodd Arthur Negus Christmas Evans mewn rhaglen deledu.\nMater o lwc ydyw prynu mewn arwerthiant (pe gwelsech un ar werth). Fe fydd delwyr yno yn gwybod eu gwerth, a gall fod yno ddau o'r cyhoedd (neu yn waeth fyth, ddwy!) a'u bryd ar ei gael, costied a gostio, ac fe all y pris fynd yn uchel.\nMeddylier am John Elias o dan y morthwyl mewn ocsiwn � 'Pwy cymer ef?' � fe gofiwch mae'n siŵr am yr hanes amdano'n cael y fath hwyl at ei bregeth wrth roddi'r meddwyn ar werth.\nOs ydych yn berchen un o'r ffigurau ac am sicrhau y bydd yn ddiogel yng Nghymru am byth, (gwerthwyd miloedd lawer o ffigurau Stafford i'r Unol Daleithiau er y rhyfel) beth am ei roi yn eich ewyllys i un o'n sefydliadau cenedlaethol? Nid oes yn Amgueddfa Werin Cymru yn Sain Ffagan yr un John Elias.\nMae yno ddau o Christmas Evans, yr un adnabyddus, yn ysblennydd ac yn unllygeidiog ac mewn siwt ddu, ac un arall ohono, diddorol dros ben, mewn siwt wen ac yn hwn mae ganddo ddau lygad! Er bod cryn ffugio ym maes hen bethau, ni chredaf mai ffug ydyw hwn.\nDywed Mr Alun Davies (a diolchaf iddo am ei gymorth) i'r Amgueddfa ei brynu cyn y rhyfel gan wraig o Gaerdydd a bu'r ffigur yn ei theulu am un genhedlaeth, o leiaf.\nFe sylwch i'r ddau (y du a'r gwyn) gael eu gwneud o'r un mowld ond mae yna graciau yn y pedestl yn yr un gwyn, ac nid yw'r llaw chwith ychwaith mor gelfydd �'r llaw chwith yn y llall. Ai defnydd diweddarach o'r mowld a gyfrif am hyn, ac a roddodd y crochenydd siwt wen iddo mewn anwybodaeth?\nNi wyddai ychwaith i Christmas Evans golli ei lygad pan ymosodwyd arno pan oedd yn llanc yn Llwynrhydowen.\nA welodd rhywun o ddarllenwyr 'Y Casglwr' ffigur cyffelyb i'r ail, ynteu a yw hwn yn unigryw?\nMAE gennym felly gynrychiolaeth o dri o'r enwadau � Y Methodistiaid, y Bedyddwyr a'r Wesleaid, i roddi iddynt eu hen enwau. Nid oes s�n am ffigur o offeiriad o'r Eglwys Esgobol yng Nghymru, ond beth am yr Annibynwyr?\nGofynnais i'r Dr Tudur Jones pwy fuasai ei ddewis ef; ei ateb 'Williams o'r Wern' (1781-1840), ond nid oes ffigur o'r pregethwr dawnus hwnnw.\nMae yna ffigur prin a'r enw Robert Evans arno, a honna dau awdurdod Seisnig ar ffigurau Stafford mai Robert Evans (Trogwy) (1824-1901), gweinidog gyda'r Annibynwyr ydyw.\nYn y Bywgraffiadur dywedir fod Roberts Evans yn enedigol o Drefeglwys, M�n, camgymeriad am Heneglwys, M�n, ac fel y gwelir oddi wrth Lyfr Achau J.E. Griffiths, Tre'r go, ym mhlwyf Heneglwys oedd ei gartref a chartref ei hynafiaid Eglwysig o ochr ei dad. Annibynwraig oedd ei fam.\nSwta yw'r cyfeiriadau ato yn hanes Annibyniaeth. O Athrofa'r Bala aeth yn weinidog i Fanceinion, ac yn 1857 symudodd i Faes Glas ger Treffynnon cyn ymfudo i'r Unol Daleithiau yn 1870 lle y bu farw.\nCefais ychwaneg o'i hanes gan y Dr Tudur Jones o Hanes Coleg Bala-Bangor, 'roedd yn ddadleuwr selog dros ddirwest a chyfrifid ef yn yr Unol Daleithiau yn 'bregethwr cryf, gwresog.'\nMAE'R ffigur Robert Evans yn od o debyg (ond fod y pennau'n wahanol) i'r un o'r Dr William Palmer, gwenwynwr a grogwyd yn 1856. Ar y ffigur o Robert Evans ychwanegwyd `Mr' o flaen yr enw; 'roedd defnyddio'r teitl `Mr' yn beth anghyffredin, a pham nid 'Rev.'?\nA oedd Robert Evans, � neu Trogwy i roddi iddo ei enw barddol � yn ddigon adnabyddus i gael ffigur ohono? Wn i ddim. Byddai llun ohono'n setlo'r ddadl ac mae gobaith cael un oherwydd bu gorwyres iddo o Texas yng Ngholeg Bala-Bangor y llynedd.\nHeb gael llun, ni ellir dweud a gynrychiolwyd y pedwar enwad Ymneilltuol yn yr oriel o ffigurau Stafford.\nYn y cyfamser, a ydyw'r ffigur o Robert Evans gan un o ddarllenwyr Y Casglwr, neu a oes rhyw wybodaeth amdano?


Ingrid Abrahams (Astudiaethau Beiblaidd, 1985), Nina Dhanoa (Biocemeg, 1985) & Helen Charles (Hanes, 1984) | Bangor University\nIngrid Abrahams (Astudiaethau Beiblaidd, 1985), Nina Dhanoa (Biocemeg, 1985) & Helen Charles (Hanes, 1984)\nIngrid Abrahams (Astudiaethau Beiblaidd, 1985), Nina Dhanoa (Biocemeg, 1985) & Helen Charles (Hanes, 1984)\nDychwelodd tri o gyn-fyfyrwyr i Fangor i nodi 35 mlynedd ers graddio…\n“Penderfynu ar y munud olaf wnaethon ni a ninnau'n hel atgofion un noson, penderfynu dychwelyd i Fangor ar ôl bron i 35 mlynedd. Fe wnaethon ni gyfarfod yn Neuadd Rathbone fel yr oedd hi'r pryd hynny yn ystod Wythnos y Glas 1982. Ychydig a wyddem ar y pryd y byddai'r cyfeillgarwch yn parhau am oes.\nRoeddem wrth ein bodd ym Mangor: roedd gennym ein hannibyniaeth, arian i'w wario yn ogystal â bywyd cymdeithasol ac academaidd da. Roeddem yn mwynhau'r mannau arferol: astudio yn y Coleg Uchaf, yfed ym mar Ffriddoedd a sglodion gyda saws cyri yn y tecawê ar Ffordd y Coleg! Bu nifer o gerddorion rhyngwladol yn perfformio yn undeb y myfyrwyr - Hot Chocolate, Bad Manners a Slade yn eu plith. "Seiniwch fi mewn, ia!" oedd cri oesol y bobl leol. Fe wnaethon ni ddathlu penblwyddi, graddau da ac yn wir popeth gwych trwy fwyta pwdin blasus o'r enw'r “Blitz” ym Mwyty Caines ym Mangor Isaf. Byddem yn ymlacio yn y lolfa grwm a'r ffreutur, yn gwario ein grantiau'n ddarbodus yng Nghanolfan Fargeinion Billy Lal ac yn Tesco, yr unig archfarchnad. Bryd hynny roedd y siopau a'r tai tafarnau'n cau trwy'r dydd ar ddydd Sul ac felly byddem yn ein difyru ein hunain yn astudio neu'n… .. golchi dillad.\nGraddiodd Helen gydag Anrhydedd mewn Hanes ym 1984 ac mae bellach yn byw yn Hampshire. Graddiodd Nina mewn Biocemeg ac Ingrid mewn Astudiaethau Beiblaidd ym 1985. Maen nhw'n byw yn Birmingham ac mae ganddynt eu teuluoedd eu hunain. (Cyfarfu Nina â'i gŵr Sukhi yn y brifysgol a phriodi'n ddiweddarach). Bangor oedd ein dewis cyntaf ar gyfer astudio academaidd. Teimlwn inni ddewis yn iawn ac o ganlyniad, mi wnaethon ni ffurfio cyfeillgarwch hir a pharhaol. Roedd yn falm i'r enaid dychwelyd yr wythnos hon!”


25 mlynedd o gariad y Loteri Genedlaethol i'r awyr agored yn y DU | Cronfa Treftadaeth y Loteri Genedlaethol\nMae 25 o anturiaethau awyr agored anhygoel wedi’u cynnwys mewn canllaw newydd i ddathlu pen-blwydd y Loteri Genedlaethol yn 25 oed. I ble fyddwch chi’n mynd?\nErs 1994, mae mwy na £550miliwn o arian y Loteri Genedlaethol wedi'i fuddsoddi mewn mwy na 9,220 o brosiectau natur, gan sicrhau bod lleoedd gwyllt arbennig y DU yn cael eu diogelu, eu bod yn llawn bywyd ac yn agored i bobl ledled y wlad.\n“Mae chwaraewyr y Loteri Genedlaethol wedi cyfrannu cymaint at dirweddau rhyfeddol ac amrywiol y DU."\n-Helen Skelton, cyflwynwraig Countryfile\nCanllaw Awyr Agored newydd sbon\nMae Canllaw y Loteri Genedlaethol i 25 o Anturiaethau Awyr Agored Anhygoel wedi cael ei ryddhau heddiw i ddathlu'r 25 mlynedd o gariad tuag at yr awyr agored ysblennydd yma yn y DU.\nMae'n amlygu amrywiaeth o weithgareddau awyr agored mewn 25 o leoliadau ysblennydd, o arfordiroedd garw a llwybrau mynyddig i warchodfeydd natur, parciau a choedwigoedd ysblennydd.\nGyda'i gilydd, mae'r prosiectau yn y canllaw wedi derbyn mwy na £59miliwn o fuddsoddiad gan y Loteri Genedlaethol.\n“Dim ond crafu’r wyneb rydym ni gyda’r 25 lle yma i ymweld – rydym wedi ariannu miloedd o brosiectau sy'n gwarchod ein tirweddau, ein parciau a'n mannau gwyrdd"\n- Drew Bennellick, Pennaeth Tirweddau a Natur ar gyfer Cronfa Dreftadaeth y Loteri Genedlaethol\nDarganfod eich antur nesaf\nYn ddiweddar, dringodd cyflwynydd Countryfile, Helen Skelton, i gopa Ben Nevis, copa uchaf yn y DU ac un o'r lleoliadau yn y canllaw:\nDywedodd: "Mae chwaraewyr y Loteri Genedlaethol wedi cyfrannu cymaint at dirweddau rhyfeddol ac amrywiol y DU."\n"Rwy'n gefnogwr mawr i bobl sy'n profi'r awyr agored drostynt eu hunain. Gobeithio y bydd Canllaw y Loteri Genedlaethol i 25 o Anturiaethau Awyr Agored Anhygoel yn ysbrydoli pobl i ddarganfod eu antur nesaf."\nGofalu am ein tirweddau gwerthfawr\nMeddai Drew Bennellick, Pennaeth Tirweddau a Natur Cronfa Dreftadaeth y Loteri Genedlaethol: "Mae gofalu am ein tirweddau ac ailgysylltu pobl â byd natur wedi bod yn bwysicach nag erioed."\nBay Cycle Way, Bae Morecambe, Swydd Gaerhirfryn\n"Dros y 25 mlynedd diwethaf, mae arian y Loteri Genedlaethol wedi cael effaith anhygoel ar ein treftadaeth naturiol ac wedi agor cymaint o gyfleoedd i bobl gael mynediad i'r awyr agored."\n"Dim ond crafu’r wyneb rydym ni gyda’r 25 lle yma i ymweld – rydym wedi ariannu miloedd o brosiectau sy'n gwarchod ein tirweddau, ein parciau a'n mannau gwyrdd ac yn helpu pobl i fwynhau'r awyr agored – gyda'r holl fanteision o ran iechyd a llesiant."\nPori drwy’r canllaw\nMae Canllaw y Loteri Genedlaethol i 25 o Anturiaethau Awyr Agored Anhygoel ar gael yn www.nationallotterygreatoutdoors25.co.uk.\nCoedwig Hainault, Llundain\nYn ystod y 25 mlynedd diwethaf, Cronfa Dreftadaeth y Loteri Genedlaethol fu'r cyllidwr grant penodedig mwyaf ar gyfer treftadaeth y DU. Rydym wedi dyfarnu £8biliwn i fwy na 44,000 o brosiectau ledled y DU.


Sgwrsio Primorskiy. Sgwrsio am ddim gyda dieithryn ar hap yn syth o Primorskiy.\nCroeso i Chatroulette PrimorskiyCyswllt i berson aleatory unrhyw le yn y byd. Gyda Chatroulette Primorskiy gallwch ddewis rhwng yr opsiynau canlynol:- Sgwrs am ddim gyda phob math o bobl o Primorskiy. I nodi hyn, ewch i 'Settings'.- Sgwrs gyda gwe-gamera yn y modd 'n fideo'.- Sgwrs gyda meicroffon yn y modd 'micro'.- Sgwrs safle ddienw heb micro ac nid oes unrhyw 'n fideo yn y modd' testun '.- Spy sgyrsiau eraill yn ddienw os ydych yn caniatáu.- Os nad ydych yn dymuno i ni spied newid yn 'Settings'.I ddechrau pwyswch 'F2' neu cliciwch 'dechrau'.\nRhestr o ddinasoedd yn Primorskiy:


Hafan Newyddion Cymru’n chwarae rhan mewn astudiaeth geneteg arloesol yn y frwydr yn erbyn COVD-19\nMae Cymru’n chwarae rhan mewn astudiaeth geneteg newydd bwysig o COVID-19, dan arweiniad y bartneriaeth rhwng Consortiwm Astudiaeth GenOMICC (y mae Prifysgol Caeredin yn ei arwain) a Genomics England. Bydd yr astudiaeth, a gyhoeddwyd gan yr Ysgrifennydd Gwladol dros Iechyd a Gofal Cymdeithasol, Matt Hancock ar 13 Mai, yn ein helpu ni i ddeall yn well effeithiau amrywiol y feirws ar bobl ac yn cefnogi’r ymdrech i ddod o hyd i driniaethau.\nBydd cod genetig miloedd o bobl sy’n ddifrifol wael â COVID-19, gan gynnwys y rheini sydd mewn uned gofal dwys ar hyn o bryd neu sydd wedi bod mewn un o’r blaen, yn cael ei astudio i helpu gwyddonwyr i ddeall p’un a yw geneteg rhywun o bosibl yn ei wneud yn fwy tueddol o ddioddef o’r feirws.\nBydd ymchwilwyr o brosiect GenOMICC Prifysgol Caeredin yn cydweithio â Genomics England a mwy na 170 o ysbytai’r GIG, gan gynnwys y rheini yng Nghymru. Mae Ymchwil Iechyd a Gofal Cymru’n cydlynu gwaith sefydlu a recriwtio i’r astudiaeth ym Myrddau Iechyd Prifysgol Aneurin Bevan, Caerdydd a’r Fro, Cwm Taf Morgannwg, Bae Abertawe, Betsi Cadwaladr a Hywel Dda. Nod yr astudiaeth yw canfod dilyniant genomau 20,000 o bobl sy’n ddifrifol wael â COVID-19. Yng Nghymru, mae 100 o gleifion eisoes wedi’u recriwtio i astudiaeth GenOMICC.\nBydd y data y bydd Byrddau Iechyd yng Nghymru ac eraill yn eu casglu’n cael eu cymharu â data 15,000 o gleifion COVID-19 eraill â symptomau ysgafn yn unig. Bydd y data hyn yn cael eu casglu oddi wrth y rheini sy’n cymryd rhan ym Mhrosiect 100,000 o Genomau ac UK Biobank.\n“Mae’n hanfodol ein bod ni’n dysgu cymaint â phosibl am COVID-19 fel ein bod ni’n gallu darparu’r triniaethau a’r gofal mwyaf effeithiol i bob claf.\n“Mae’n bosibl yn bydd yr ymchwil arloesol yma’n ein helpu ni i ddarganfod pam fod rhai cleifion yn cael haint ysgafn, tra bo angen triniaeth gofal dwys ar eraill a pham, trist dweud, fod rhai yn marw.\n“Trwy ymchwil, gallwn ni ddarganfod y dystiolaeth sydd ei hangen i roi’r deilliant gorau posibl i bob claf.”\nMeddai Dr Matt Morgan, arweinydd arbenigedd Ymchwil Iechyd a Gofal Cymru ar gyfer gofal critigol yng Nghymru:\n“Mi ddylen ni i gyd fod yn falch iawn, er gwaethaf yr heriau anferthol, bod unedau gofal dwys ledled Cymru wedi bod yn gyfranwyr blaengar at dreialon ymchwil â’r nod o ddeall COVID. Mae achub bywydau’n galw am fwy na pheiriannau anadlu a gwelyau ysbyty; mae’n galw am wneud ymchwil o ansawdd uchel ar y cyd. Heb yr ymchwil hon, ni fyddwn ni’n gallu deall, atal neu drin clefydau sy’n bygwth bywyd, gan gynnwys COVID. Mae ymchwil yn bwysicach nawr nag erioed.”\nMeddai Dr Tamas Szakmany, Ymgynghorydd Gofal Critigol Oedolion ac Anesthesia, Bwrdd Iechyd Prifysgol Aneurin Bevan:\n“Mae GenOMICC yn astudiaeth sy’n syml i’w sefydlu a recriwtio iddi gyda help timau Ymchwil a Datblygu lleol ac Ymchwil Iechyd a Gofal Cymru. Mi hoffwn i annog pob uned gofal critigol yng Nghymru i gymryd rhan, fel y gallwn ni gael atebion pwysig ynglŷn â gwahanol rhagdueddiadau genetig yn achos clefyd COVID-19.”\nMeddai Dr Kenneth Baillie, y Prif Ymchwilydd ar astudiaeth GenOMICC:\n“Mae ein genynnau’n chwarae rhan mewn pennu pwy sy’n dod yn ddifrifol wael â heintiau fel COVID-19. Bydd deall y genynnau hyn yn ein helpu ni i ddewis triniaethau ar gyfer treialon clinigol. Mae astudiaeth GenOMICC wedi bod yn rhedeg ers 2016 ac mae wedi bod yn ymchwilio i ffactorau genetig sy’n effeithio ar sut y mae cleifion yn ymateb i nifer o glefydau difrifol. Ers dechrau’r brigiad mewn achosion o COVID-19, a chyda chefnogaeth aruthrol cymuned gofal critigol y DU, mae’r astudiaeth wedi ehangu a chyflymu’n aruthrol, ac rydyn ni nawr yn recriwtio mewn dros 170 o unedau gofal dwys ar hyd a lled y wlad. Dwi’n falch iawn o weithio gydag Ymchwil Iechyd a Gofal Cymru i gyflawni’r gwaith pwysig hwn.”\nI gael rhagor o wybodaeth, cysylltwch â’r tîm cyfathrebu yn Ymchwil Iechyd a Gofal Cymru: ymchwiliechydagofal@wales.nhs.uk


Prifysgol Aberystwyth - Cymraeg / Drama a Theatr QW54 BA\nCyrsiau Israddedig - Cymraeg / Drama a Theatr\nBA Cymraeg / Drama a Theatr Cod QW54 Cofrestra nawr am ein Diwrnodau Agored. Cofrestra nawr am ein Diwrnodau Agored.\nWrth ddewis astudio’r cwrs BA Cymraeg a Drama ac Astudiaethau Theatr ym Mhrifysgol Aberystwyth, byddi’n cael y cyfle i astudio mewn dwy adran uchel iawn eu bri sy’n arloesi o ran dysgu ac ymchwil, sef Adran y Gymraeg a’r Adran Astudiaethau Theatr, Ffilm a Theledu. Mae’r adrannau yn cynnig amrywiaeth ddigymar o ddewisiadau i fyfyrwyr, arbenigedd staff a’r cyfleusterau diweddaraf. Maent yn cyfuno dulliau creadigol a beirniadol o ymdrin â’u disgyblaethau drwy waith ymarferol arloesol ac ymchwil ysgolheigaidd heriol.\nPam astudio Cymraeg a Drama ac Astudiaethau Theatr yn brifysgol Aberystwyth?\nAdran fywiog a chreadigol lle mae drama a theatr, ffilm a chyfryngau a senograffeg a dylunio theatr yn gwrthdaro â’i gilydd.\nMae gradd yn y Gymraeg a Drama yn agor drysau ac mae gwerth arbennig i’r cwrs hwn gan fod safon ymchwil ac addysgu’r adran hon yn Aberystwyth gyda’r uchaf posib.\nIaith Gyntaf ac Ail Iaith – mae’r cynllun gradd hwn yn cynnwys llwybrau Ail Iaith ac Iaith Gyntaf. Mae’r manylion ar gael yn llawn ar y dudalen Dysgu ac Addysgu.\nStaff dysgu rhagorol ag ystod eang o arbenigedd wrth ymchwilio ac ym maes llunio-theatr proffesiynol\nCysylltiadau â phartneriaid allweddol mewn diwydiant, megis National Theatre Wales, Music Theatre Wales, Cwmni Theatr Quarantine, a Theatr Genedlaethol Cymru.\nCyfleusterau ac adnoddau arbennig ar gyfer gwaith ymarferol: tair stiwdio ymarfer, a chyfleusterau technegol hyblyg ym mhob un ohonynt; 2 stiwdio â chyfarpar proffesiynol a rigiau golau digidol yn cael eu rheoli trwy gonsolau ETC Congo a Strand Lighting, PAs Yamaha a Soundcraft, systemau Sanyo AV a goleuo Strand a dau NXAMP; a chyfleusterau gwisgoedd\nCysylltiadau agos â Chanolfan y Celfyddydau Aberystwyth, un o’r canolfannau celfyddydau fwyaf yng Nghymru, sy’n cyflwyno gwaith theatrau cenedlaethol a rhyngwladol a gwaith dawns yn rheolaidd.\nYn Aberystwyth gallwch fyw drwy gyfrwng y Gymraeg a mwynhau’r eflen gymdeithasol sydd i’r gymuned Gymraeg yma. Ymaelodwch ag UMCA, dewch i fyw yn neuadd Pantycelyn-Penbryn, ewch ar deithiau rygbi’r Geltaidd, ymunwch â chôr Pantycelyn, ac ewch i nosweithiau megis Gwobrau’r Selar.\nBeth gallaf ei wneud â gradd Cymraeg a Drama ac Astudiaethau Theatr?\nMae llawer o’n myfyrwyr wedi bod yn llwyddiannus wrth sicrhau gwaith yn y meysydd canlynol:\nPa sgiliau fyddaf yn eu hennill o’r radd hon?\nMae cyflogadwyedd yn elfen hanfodol o’n holl weithgareddau.\nBydd myfyrwyr Drama ac Astudiaethau Theatr yn meithrin y sgiliau gwerthfawr canlynol sy’n bwysig i gyflogwyr. Ymhlith y rhain y mae’r gallu i:\nWeithio’n effeithiol mewn grwpiau i ddatblygu, ymarfer a chynhyrchu digwyddiadau byw\nRhoi sgiliau creadigol, dychmygus a datrys-problemau ar waith mewn amryw sefyllfaoedd\nYmchwilio, cloriannu a threfnu gwybodaeth\nStrwythuro a chyfathrebu syniadau yn effeithiol mewn sefyllfaoedd amrywiol a chan ddefnyddio amrywiaeth o ddulliau\nTrefnu eich amser yn effeithiol a rhoi eich sgiliau ar waith\nGwrando ar gyngor beirniadol, a’i ddefnyddio\nCymell eich hun a bod yn hunanddisgybledig\nBod yn entrepreneuraidd wrth ddatblygu prosiectau diwylliannol\nBeth fyddaf yn ei ddysgu?\nModiwlau rhagarweiniol ar lunio, meddwl ac astudio\nDulliau cyfoes o lunio theatr yn y stiwdio ac ar leoliad\nAdegau, arferion a dulliau hanesyddol allweddol mewn drama a theatr\nDadansoddi drama, theatr a pherfformio\nYn yr ail flwyddyn, byddwch yn archwilio:\nLlunio theatr gyfoes trwy ddulliau ymarferol, hanesyddol a damcaniaethol\nGwaith cynhyrchu ar raddfa fawr\nActio, cyfarwyddo a dramayddiaeth, dyfeisio, a chynllunio\nDatblygiad Theatr Ewrop fodern\nShakespeare mewn perfformiadau cyfoes\nTheatr a’r gymdeithas gyfoes\nCyfryngau Newydd ac ysgrifennu perfformiadau\nYn eich blwyddyn olaf, cewch gyfle:\nI greu gwaith creadigol annibynnol\nI ymgymryd â phrosiect ymchwil mawr ac astudiaethau damcaniaethol uwch\nI ymestyn eich sgiliau mewn prosiectau cynhyrchu annibynnol a chyfunol\nI ddatblygu eich sgiliau entrepreneuraidd wrth gynhyrchu a churadu digwyddiadau diwylliannol\nI lunio eich sgript ddrama eich hun\nI astudio modiwlau arbenigol all fod yn trafod: gofod, lle a thirlun, perfformiad ac athroniaeth, perfformiad, gwleidyddiaeth a phrotest, theatr, rhywedd a rhywioldeb, perfformiad a phensaernïaeth, theatr gerdd newydd, a drama gyfoes Prydain ac Iwerddon.\nSut byddaf yn cael fy nysgu?\nByddwch yn cael eich dysgu trwy weithdai ymarferol, seminarau ar gyfer grwpiau bach, darlithoedd, prosiectau cynhyrchu a gwaith prosiect ar gyfer grwpiau.\nRydym yn dysgu trwy amryw ddulliau, gan gwestiynu theori trwy ymchwilio ymarferol ac ymarfer trwy lygaid amrywiol safbwyntiau damcaniaethol.\nByddwch yn cael eich asesu trwy draethodau ffurfiol ac wedi’u perfformio, arholiadau ysgrifenedig ac ymarferol, portffolios beirniadol a chreadigol, cynyrchiadau ymarferol, cyflwyniadau seminar a gweithgareddau grŵp.\nBydd gennych diwtor personol drwy gydol eich cynllun gradd, a fydd yn eich helpu gyda phroblemau neu ymholiadau academaidd neu bersonol. Gallwch gysylltu â’ch tiwtor unrhyw bryd am gymorth a chyngor.\nO dan adain tiwtoriaid cefnogol yr adran llwyddais i ddatblygu fel actor yn enwedig yn y modiwlau perfformio ar ddiwedd yr ail a’r drydedd flwyddyn a bu hyn yn help o mi ennill lle ar gwrs action uwchraddedig Coleg Brenhinol Cerdd a Drama Cymru. Erbyn hyn rwyf wedi cwblhau’r cwrs hwnnw ac yn gweithio fel actor proffesiynol. Gwawr Loader\nPan ddechreuais fy ngradd yn Aberystwyth nid oeddwn yn sicr pa agwedd o ddrama a theatr i ddewis fel gyrfa. Roedd y cyfle i ddewis amrywiaeth o fodiwlau e.e. actio, sgriptio, senograffi, a chyda cydbwysedd da o ddamcaniaeth ag ymarfer yn cyfrannu’n fawr at ddatblygiad fy nealltwriaeth o ddrama a theatr. Cefais fy mlas gyntaf o gyfarwyddo yn ystod yr ail flwyddyn wrth wneud y modiwl cyfarwyddo. Yn fy nhrydedd flwyddyn fe wnes i gyd-gyfarwyddo, dyfeisio a theithio darn o theatr mewn addysg. Gydag angor fawr y profiadau yma cefais ofal a chefnogaeth fy narlithwyr a darganfyddais fy mrwdfrydedd ar gyfer cyfarwyddo. Ar ôl graddio teimlais fy mod i’n gallu camu allan i’r byd ‘real’ i barhau a’m siwrne dysgu. Ar ôl graddio fe wnes i gwblhau cwrs blwyddyn yn hyfforddi fel cyfarwyddwr theatr gyda Living Pictures a Sherman Cymru. Ers hynny dwi wedi bod yn gweithio gyda nifer o wahanol sefydliadau fel cyfarwyddwr llawrydd e.e. Theatr Genedlaethol Cymru, Sherman Cymru a Mess Up the Mess. Cefais Wobr Artist Sy'n Datblygu gan Theatr Iolo a dychwelais i Aberystwyth i weithio fel Cyfarwyddwr sy'n Datblygu i National Theatre Wales a Rimini Protokoll o’r Almaen. Dwi ar hyn o bryd yn gweithio fel Cynorthwyydd Llenyddol a Thiwtor i Theatr Ieuenctid Sherman Cymru, a dwi hefyd yn gweithio fel tiwtor i Brifysgol Morgannwg ac fel hyrwyddwraig drama mewn ysgolion. Sarah Bickerton


Nawdd a Chylchfannau - CBSW\nNawdd a Chylchfannau\nSut y gall eich busnes ein helpu i greu Wrecsam sy'n lanach ac yn wyrddach...\nFe wnaeth Cyngor Wrecsam roi cychwyn ar ei gynllun Noddi Cylchfan bum mlynedd yn ôl ac ers hynny mae ef wedi mynd o nerth i nerth, ac wedi gwella’r amgylchedd ar gyfer trigolion Wrecsam â’r ymwelwyr sy’n dod yma.\nMae Wrecsam yn lle sy’n ferw o brysurdeb, i bawb sy’n byw a gweithio yn yr ardal. Yn wir mae’r ardal yn adnabyddus am fod yn ddyfeisgar o ran sicrhau arian buddsoddi a chyfleoedd adfywio er lles yr economi lleol. Mae llwyddiant Wrecsam yn amlwg i’w weld yn y nifer fawr o ddatblygiadau cyffrous sydd ar fynd yno.\nMae lleoliad daearyddol Wrecsam, y cysylltiadau agos sydd ganddi â phob un o’r rhwydweithiau priffyrdd, ei chysylltiadau rheilffordd a’r ffaith y gallwch chi deithio oddi yno’n ddidrafferth i Ogledd Cymru a Gogledd Orllewin Lloegr, yn golygu ei bod yn ardal berffaith i hysbysebu eich busnes ynddi.\nGall cwmnïau hysbysebu enw, logo a gwefan eu cwmni a rhoi sylw amlwg i’r gwasanaeth neu gynnyrch penodol, ar un o’n cylchfannau.\nByddai eich darpar gwsmer yn gallu gweld eich arwydd bob awr o’r dydd, bob diwrnod o’r flwyddyn.\nMae cwmnïau’n gallu dewis o blith amryw leoliadau o gwmpas Wrecsam, ac mae’r lleoliadau hyn yn fforddiadwy a chost-effeithiol. Bydd eich arian nawdd chi’n cynorthwyo i dalu costau cynnal a chadw a datblygu’r cylchfannau sydd hefyd yn cefnogi Ymgyrch Wrecsam yn ei Blodau.\nOs bydd cwmni’n noddi cylchfan newydd byddant yn gallu cael dweud eu dweud am ddyluniad y gylchfan (gweler uchod). Bydd y gwelliannau hyn i’r cylchfannau yn cael effaith sylweddol ar ardal ac amgylchedd y bobl hynny sy’n byw a gweithio yn yr ardal leol.\nMae Cyngor Wrecsam yn cadw’r hawl i beidio â gwneud Cytundeb Noddi Cylchfan ag unrhyw noddwr am unrhyw reswm.\nMae’r prisiau’n amrywio a bydd y gost yn dibynnu ar y pethau canlyno:\nLle mae’r gylchfan\nFaint o draffig sy’n mynd heibio’r gylchfan\nY cynllun plannu sy’n rhan ohoni\nMae tri amrediad pris i’r cylchfannau.\nLefel 1 - £1000\nLefel 2 - £2000\nLefel 3 - £3000\nBydd Lefel 1 a Lefel 2 yn cael disgownt o 25% a bydd Lefel 3 yn cael disgownt o 33%. Nid yw’r prisiau a ddangosir yn cynnwys TAW\nMae gennym restr sy’n dangos y cylchfannau a’r gwahanol gostau sy’n gysylltiedig â hwy.\nAm faint allwch chi noddi cylchfan?\nGellir noddi pob un o’n cylchfannau am o leiaf 1 flwyddyn a hyd at 3 blynedd fan bellaf. Efallai y bydd prisiau disgownt ar gael os bydd gan gwmni ddiddordeb mewn noddi cylchfan am fwy na blwyddyn.\nBeth sy’n cael ei gynnwys yn y pecyn noddi?\nByddwn yn darparu arwyddion proffesiynol sy’n dangos logo a manylion eich cwmni. Bydd eich cwmni’n cael ei gysylltu ag ymgyrch amlwg dros ben Mae ein cylchfannau wedi eu lleoli mewn mannau prysur a bydd eich arwydd chi i’w weld bob awr o’r dydd, bob diwrnod o’r flwyddyn.\nDyma’r cylchfannau sydd ar gael i’w noddi yn Wrecsam\nDyma’r cylchfannau sydd ar gael i’w noddi yn Wrecsam, ac efallai y bydd rhagor o gylchfannau ar gael ar ôl inni gael canlyniadau ceisiadau cynllunio. Mae tri chategori prisiau i’r cylchfannau hyn.\nDe Ffordd y Bont Ystad Ddiwydiannol Wrecsam\n- £3000 y flwyddyn\nDe Ffordd y Bont (Y Pasg) Ystad Ddiwydiannol Wrecsam\n- £2000 y flwyddyn\nCylchfan NEWI (Cyfyngiadau yn berthnasol)\n- Rhaid trafod y pris\nCylchfan Plas Coch 1\nCylchfan Plas Coch 2\nRhostyllen A5152 Ffordd osgoi Wrecsam\nPortffolio Noddi Cylchfan\nFersiwn PDF 814Kb


Heddlu Gwent yn dathlu Mis Hanes Pobl Dduon | Gwent Police Heddlu Gwent - Stori Gwent Police celebrates Black History Month | Gwent Police\nHeddlu Gwent yn dathlu Mis Hanes Pobl Dduon\nMewn blwyddyn a welodd gymunedau ledled Cymru, y DU a gweddill y byd yn dod i delerau â phandemig byd-eang, mae'n bwysig ein bod ni nawr, yn fwy nag erioed, yn dod at ein gilydd i ddathlu Mis Hanes Pobl Dduon.\nBydd 2020 yn flwyddyn na wnaiff y byd byth ei hanghofio. Gwelwyd dechrau pandemig byd-eang a newidiodd ein bywydau'n sylfaenol a sefydlu mudiad byd-eang yn mynnu cyfiawnder a chydraddoldeb ar gyfer bywydau du. Fe wnaeth marwolaeth George Floyd yn yr Unol Daleithiau sbarduno condemniad byd-eang a phwyslais ar yr ymgyrch Mae Bywydau Du o Bwys. Fe wnaeth y mudiad hwn gyffwrdd â phob un ohonom mewn gwahanol ffyrdd; o fewn plismona roedd yn gyfle i ailddatgan ein hymrwymiad i gynrychioli'n well y cymunedau a wasanaethwn a herio ymddygiadau sy'n mynd yn groes i hyn.\nMae Heddlu Gwent wedi ymrwymo i sicrhau gweithlu amrywiol sy'n diogelu ac yn tawelu meddyliau holl gymunedau Gwent. Fel sefydliad rydym ni’n hybu cydraddoldeb ac amrywiaeth, o'r cymorth a ddarparwn i swyddogion yn ystod y broses recriwtio a datblygu i'r ffordd yr ydym yn ymgysylltu'n weithredol â'n cymunedau o bobl dduon ac Asiaidd a lleiafrifoedd ethnig.\n"Mae Mis Hanes Pobl Dduon yn gyfle i barhau â'r ddeialog wirioneddol onest yr ydym wedi bod yn ei chael gyda chymunedau Gwent ar y pwnc pwysig hwn.\n"Ers dechrau'r mudiad Mae Bywydau Du o Bwys, rydym wedi gallu parhau â'n gwaith i ymgysylltu'n well â grwpiau o bobl dduon ac Asiaidd a lleiafrifoedd ethnig.\n"Rydym eisoes wedi cynnal a chymryd rhan mewn nifer o ddigwyddiadau ar-lein ac wedi dysgu llawer gan arweinwyr yn y cymunedau hyn.\n"Fel sefydliad rydym ni'n deall bod llawer mwy y gallwn ni ei wneud. Rydym wedi ymrwymo i ddysgu o'n gorffennol a chymryd camau i wella'r ffordd yr ydym yn gweithio yn y dyfodol."\nDros y mis bydd Heddlu Gwent yn tynnu sylw at y gwaith sydd eisoes yn mynd rhagddo i ymgysylltu'n well ag aelodau cymunedau o bobl dduon ac Asiaidd a lleiafrifoedd ethnig a'u cynorthwyo. Mewn partneriaeth â Swyddfa Comisiynydd yr Heddlu a Throseddu, bydd y cyhoedd yn gallu ymgysylltu â'r heddlu stopio a chwilio, defnyddio grym, troseddau casineb, a dealltwriaeth gyffredinol.\nDywedodd Jeff Cuthbert, Y Comisiynydd Heddlu a Throseddu:\n"Mae Gwent yn ardal amlddiwylliannol, wedi'i chyfoethogi gan hanes ac amrywiaeth y rhai hynny sydd wedi ei galw'n gartref. Mae Mis Hanes Pobl Dduon yn gyfle i ddod at ein gilydd a dathlu'r dreftadaeth hon ond hefyd yn amser i fyfyrio a dysgu.\n"Gwaethygwyd y pwysau gwleidyddol presennol, a phryderon cymdeithasol ac economaidd, yn ystod y misoedd diwethaf gan Covid-19 a marwolaeth George Floyd yn America. Ond mae'r materion hyn hefyd wedi dod â ni'n nes at ein gilydd.\n"Mae'r Prif Gwnstabl Kelly a minnau wedi ymrwymo i wrando ar leisiau a phryderon ein trigolion duon, Asiaidd a lleiafrifoedd ethnig. Rydym yn gweithio gydag arweinwyr cymunedol ledled Gwent a gyda'n gilydd byddwn yn adeiladu cymunedau mwy cydlynol.\n"Rhaid i ni gofio ein bod yn well gyda'n gilydd, ac y byddwn, drwy ddysgu gwersi'r gorffennol, yn creu dyfodol gwell."


Strapiau newydd ar gyfer yr Apple Watch | Rwy'n dod o mac\nStrapiau newydd ar gyfer yr Apple Watch\nYchydig oriau yn ôl, diweddarodd Apple ei wefan i ychwanegu nid yn unig y genhedlaeth nesaf iPad Pro, ond hefyd adnewyddu'r MacBook Air a Mac Mini. Gyda llaw, mae wedi bachu ar y cyfle i ehangu ystod y gwregysau Ei fod ar gael i'r holl ddefnyddwyr, rhag ofn nad oedd gennym ddigon gyda'r rhai sydd eisoes ar gael.\nMae Apple yn cynnig 4 gwahanol fath o strap i ni: chwaraeon, dolen chwaraeon, lledr a dur gwrthstaen. O fewn pob math, gallwn ddod o hyd i wahanol gategorïau, felly mae'n ymarferol amhosibl peidio â dod o hyd i strap sy'n gweddu i'n hanghenion a'n chwaeth, cyn belled â'n bod ni'n edrych am ansawdd Apple.\n0.1 Strapiau chwaraeon newydd\n0.2 Strapiau dolen chwaraeon newydd\n0.3 Strapiau Chwaraeon Nike Newydd\n0.4 Strapiau dolen Nike Sport newydd\n0.5 Strapiau lledr newydd\n0.6 Strapiau lledr Hermés newydd\n1 Strapiau dur gwrthstaen\nStrapiau chwaraeon newydd\nMae gan y strapiau newydd hyn yr un pris â'r rhai a gynigir ar hyn o bryd gan Apple yn yr un categori hwn: Ewro 49.\nStrapiau dolen chwaraeon newydd\nPris pob strap dolen yw ewro 49, yr un pris â gwregysau chwaraeon.\nLliw fitamin C.\nStrapiau Chwaraeon Nike Newydd\newro 49 yw pris yr holl strapiau newydd a phresennol o dan frand Nike.\nCalch Du / Dwys\nCanol Nos Turquoise / Aurora Green\nStrapiau dolen Nike Sport newydd\nMae gan y fersiwn ffabrig o dan yr enw Nike, yr un pris â'r holl rai blaenorol: Ewro 49.\nIndigo / Calch Dwys y Byd\nHyper Crimson / Neptune Green\nStrapiau lledr newydd\nPan gyrhaeddwn y croen, mae pethau'n newid, gan fod y pris yn cynyddu 149 ewro ar gyfer modelau gyda bwcl. Mae modelau lledr gyda dyluniad Dolen yn cael eu prisio ar 99 ewro.\nMafon gyda bwcl modern\nGlas dwfn gyda bwcl modern\nDolen ledr Peacock\nStrapiau lledr Hermés newydd\nY strapiau yng nghategori Hermés yw'r rhai drutaf a moethus y mae Apple ar gael inni. Maent yn cael eu gwneud gyda croen llo a gyda dyluniad crefftus. Mae'r strapiau Taith Syml yn cychwyn ar 369 ewro tra bod y Daith Ddwbl ar gael o 519 ewro.\nTaith Syml mewn lliw lledr Swift Noir / Blanc / Or\nTaith Syml mewn lledr Orange Swift\nTaith Dwbl wedi'i argraffu ar ledr Swift yn Noir\nTaith Dwbl wedi'i argraffu mewn lledr Blanc Swift\nRallye Tour Syml mewn lliw lledr Gala Noir\nYn y categori hwn nid ydym yn dod o hyd i unrhyw ychwanegiad newydd i'r catalog cyfredol.\nLlwybr llawn i'r erthygl: Rwy'n dod o mac » Cynhyrchion Apple » Apple Watch » Strapiau newydd ar gyfer yr Apple Watch\nY dewis arall gorau i fysellfwrdd newydd yr iPad Pro 2020\nCanslwyd rhyddhau theatr o raglen ddogfen Beastie Boys Story


Sut i wneud yr anweledig yn weladwy? Mae popeth a ddaw o dan ddysgu ffurfiol fel arfer i'w weld yn ein systemau (cymwysterau, diplomâu), ond mae'r hyn a geir mewn cyd-destunau anffurfiol ac anffurfiol yn aml yn anghlywadwy neu'n anweledig.\nAmcan y bathodyn agored yw cynnig teclyn i gydnabod y person sy'n ei gwneud hi'n bosibl gwneud ei ddysgu anffurfiol yn weladwy, ond hefyd ei sgiliau, cyflawniadau, ymrwymiadau, gwerthoedd a dyheadau.\nEi her: ystyried cydnabyddiaeth anffurfiol o fewn cymunedau ymarfer neu diriogaeth a thrwy hynny greu ecosystem gydnabyddiaeth agored.\nMae'r cwrs hwn yn archwilio'r syniad o "gydnabyddiaeth agored": sut i agor mynediad i gydnabyddiaeth i bawb. Fe'i cyfeirir nid yn unig at bawb a hoffai, hyd yn oed yn ddieithriad, weithredu prosiect cydnabyddiaeth gyda bathodynnau agored, ond hefyd at bobl sy'n dymuno dysgu mwy am y pwnc.\nYn y Mooc hwn, cyfraniadau damcaniaethol bob yn ail, gweithgareddau ymarferol, tystiolaethau prosiectau yn y diriogaeth a thrafodaethau ar y fforwm, byddwch hefyd yn gallu adeiladu prosiect cydnabod sy'n agos at eich calon.\nBA BAdge: cydnabod a chydweithredu â bathodynnau agored Rhagfyr 8ydd, 2021Tranquillus\nDARLLENWCH Hanfodion Zoom\nblaenorolRheoli Ansawdd mewn labordy bioleg feddygol\ncanlynolEconomi gymdeithasol a chydsafiad


Datblygu eich Gweithlu Dwyieithog – Nico\nDatblygu eich Gweithlu Dwyieithog\nMai 3, 2021 Awst 24, 2021\nDyma ein rhestr o’r prif bwyntiau sydd eu hangen arnoch chi i fanteisio i’r eithaf ar yr hyn sydd ganddoch chi ac i ragori ychydig ar hynny! Mae ein cleientiaid yn amrywio o’r sector cyhoeddus, y sector preifat a’r trydydd sector, ond mae pawb yn hoffi cynllun call ac ychydig o synnwyr cyffredin.\nNodi unrhyw ofynion statudol a rheoleiddiol – oes rheidrwydd statudol arnoch chi i gynnig gwasanaethau dwyieithog? Hyd yn oed os nad oes dyletswydd gyfreithiol arnoch chi, gall y canllawiau a’r arferion da sy’n bodoli ar gyfer cyrff cyhoeddus eich helpu i gynllunio’n effeithiol ac yn ystyrlon i’ch sefydliad chi.\nDiffinio anghenion eich cwsmeriaid – ydych chi’n gwybod beth yw anghenion a disgwyliadau eich cwsmeriaid? Ewch ati i adnabod yr anghenion cudd sy’n bodoli, a ble mae angen i chi ganolbwyntio’ch ymdrechion.\nDadansoddi eich gallu presennol – dylech nodi unrhyw fylchau yn eich capasiti i ateb anghenion eich cwsmeriaid fel bod ganddoch chi sylfaen gadarn ar gyfer cynllunio eich strategaeth.\nDenu’r bobl iawn\nGofynion eglur – cyn recriwtio, dylech amlinellu’r sgiliau iaith sydd eu hangen ar gyfer swyddi a rolau yn seiliedig ar eich dadansoddiad o anghenion a gallu, fel bod ganddoch chi syniad eglur o ba lefel o sgiliau sydd eu hangen.\nGwerthoedd y sefydliad – gadewch i bobl wybod pa mor bwysig yw’r Gymraeg i’ch sefydliad, er mwyn i siaradwyr Cymraeg deimlo y cânt eu gwerthfawrogi a’u bod am weithio i chi!\nDulliau recriwtio – gwnewch yn siŵr eich bod yn defnyddio’r dulliau recriwtio mwyaf addas. Byddwch yn hyblyg a gwnewch eich gwaith cartref ar sut i gyfathrebu orau â’r farchnad lafur Gymraeg.\nCadw a datblygu\nCryfderau’r gweithlu – dylech nodi a gwerthuso sgiliau Cymraeg y gweithlu presennol. Dylech sicrhau bod gwerth y sgiliau hyn yn eglur i bawb ac annog pobl i ddysgu Cymraeg ac i wella eu sgiliau.\nCydnabyddiaeth – gwnewch yn siŵr bod staff dwyieithog yn teimlo bod eu cyfraniad yn cael ei werthfawrogi gan roi cydnabyddiaeth iddynt mewn arfarniadau ac mewn adborth yn gyffredinol.\nGweithlu’r dyfodol – gwnewch yn siŵr eich bod yn creu cysylltiadau da i ddenu gweithlu’r dyfodol i’ch sefydliad chi drwy bartneriaethau gydag ysgolion Cymraeg a cholegau lleol.\nMeddalwedd ac adnoddau i weithlu dwyieithog – mae amrywiaeth o adnoddau ar gael (llawer ohonynt am ddim!), o ddysgu Cymraeg yn y gweithle, geirfaon, gwirwyr sillafu i gyfieithu peirianyddol. Gwnewch yn siŵr eich bod yn manteisio ar yr adnoddau sydd ar gael.\nHyfforddiant – yn ogystal â manteisio ar adnoddau, gwnewch yn siŵr bod pob aelod o staff yn derbyn hyfforddiant ymwybyddiaeth iaith er mwyn deall pa mor werthfawr yw darpariaeth ddwyieithog i’ch cwsmeriaid.\nHyrwyddwyr – dylech bennu hyrwyddwyr a mentoriaid oddi mewn i’r gweithlu i annog a chefnogi’r rhai sy’n siarad Cymraeg ac sy’n dysgu Cymraeg, a sicrhau bod eich ethos dwyieithog yn cael ei gynnal mewn ffordd gadarnhaol ym mhob rhan o’r sefydliad.\nGobeithio bod yr awgrymiadau hyn yn ddefnyddiol i chi – yn amlwg mae llawer mwy ohonynt, ond mae croeso i chi gysylltu â ni os hoffech fwy o wybodaeth neu air o gysur! (Mae cryn dipyn o gyngor ac arweiniad ar wefan Comisiynydd y Gymraeg ar y pwnc hwn a llawer mwy.)


Sgiliau Prynu Fender - Newyddion - Gwneuthurwr Bag Awyr Qingdao Shenxing\nI'r rheini sydd yn aml eisiau rhedeg y tu allan i'r perchennog, mae cwyno am fender y car yn rhy wydn, a'i gyffwrdd â'r crac. Ond nid i'r car yn cynnwys ffens, ond hefyd yn brifo'r corff. sut i ddatrys y broblem hon?\nEdrychwch gyntaf ar yr angen i newid y perchnogion bwrdd mwd dro ar ôl tro, beth yw'r achos.\nMae un yn ofidus, gosodwyd ffens ar y llinell;\nNid yw'r ail yn gwahaniaethu rhwng y deunydd, mae'r arian yn ddigon i fynd, prynu mewn gwirionedd nid yw ansawdd y fender.\nRydyn ni i gyd yn gwybod y gellir defnyddio'r ffynnwr fel swyddog diogelwch diogelu ceir, er mwyn osgoi'r hen fenthyciwr newydd, i fod yn barod i dalu, ond hefyd yn deall prynu fender.\nPrynwch sgiliau torri\n1. fendrwr car hyd eithaf y gwreiddiol, ansawdd ac mae'n debyg mai'r teimlad cyffredinol yw sut i fynd â rhywun arall nag ydw i'n ei wybod.\n2. Ni ddylid bod deunydd ardderchog yn ardderchog, deunydd rhagorol wrth yrru'n ddamweiniol, bydd yn cracio.\n3. I fod yn fenderwr arall wedi'i berwi, nid yw ansawdd wedi'i warantu, nid yw'r ail fender yn rheolaidd. Mae twll mowntio ansawdd da yn unol â'r car gwreiddiol.\n4. Ni ellir ei seilio ar y logo brand fender, i benderfynu bod y ffwrnwr yn dda neu'n wael.\nAr gyfer y car newydd, mae rhai modelau o'r fender yn rhydd i anfon gwneuthurwyr. Peidiwch â dod â'u geiriau eu hunain, mae angen i chi brynu eu hunain. Peidiwch â phrynu neu beidio â disodli'r perchennog, dylech sicrhau bod eich llygaid yn lân. pam?\nWrth gwrs, mae hyn yn gysylltiedig â'r arian, ac erbyn hyn mae'r rhan fwyaf o'r siopau am ychydig o leoedd lle mae'r fender, i'w newid ar gyfer y newid cyfan. Felly, mae dysgu'r sgiliau i brynu fender yn arbennig o bwysig.\n1. Ar gyfer gosod perforation ychwanegol y ffwrn, bydd y car cyfatebol ar y bariau blaen a chefn yn ymddangos ar sawl tyllau. Awgrymiadau i'w hystyried yn glir.\n2. Dewiswch y ffwrn gwreiddiol, arbed amser a thrafferth.\nPâr o: Strwythur Bag Bag


Peidiwch Â Rhoi’r Gorau Iddi Flynyddoedd lawer yn ôl roedd melinydd gwledig a chanddo asyn. Byddai’r asyn yn ei helpu i droi’r maen mawr yn y felin. Roedd yr asyn yn mynd yn hen, ac un diwrnod fe glywodd y melinydd fod yr hen asyn wedi disgyn i lawr twll hen ffynnon yn y pentref. Roedd y ffynnon wedi sychu ac nid oedd neb yn ei defnyddio. Er i’r asyn nadu’n dorcalonnus am oriau, roedd y melinydd wedi penderfynu nad oedd fawr o bwrpas gwastraffu amser nac egni yn ceisio’i achub. Doedd yn hen asyn ddim llawer o werth iddo erbyn hynny, beth bynnag. Fe fyddai’n haws iddo brynu asyn newydd ifanc. Roedd yr hen ffynnon wedi bod yn wag a sych ers rhai blynyddoedd. A dweud y gwir, roedd hi’n syndod nad oedd neb wedi syrthio i mewn iddi cyn hyn, meddyliodd. Beth pe byddai plentyn bach wedi syrthio i mewn iddi? Ac wrth feddwl fel hyn, cafodd y melinydd syniad.\nTrwy gydol ein bywydau, fe fydd rhywun yn debyg o daflu pridd a baw tuag atom ninnau hefyd. Y peth pwysig i’w wneud yw goresgyn hyn trwy ei daflu i ffwrdd oddi ar ein cefnau a’i ddefnyddio i gymryd cam yn uwch bob tro. Meddyliwch am y pethau sy’n ein poeni fel cerrig camu sy’n ein helpu i fynd yn ein blaenau. Fe allwn ni ddod o hyd i’r ffordd allan o’r ffynhonnau neu’r pydewau dyfnaf trwy ddal ati a pheidio â rhoi’r gorau iddi! Gwasanaethau Uwchradd >>


Cyngor Sir Conwy yn galw ar bobl i greu straeon nid sbwriel dros Ŵyl y Banc\nMae Cyngor Bwrdeistref Sirol Conwy yn galw ar bawb i gymryd cyfrifoldeb am eu sbwriel eu hunain wrth wneud y gorau o barciau, draethau a fannau prydferth y sir dros benwythnos gŵyl y banc.\nMae Cyngor Bwrdeistref Sirol Conwy wedi ymuno â Cadwch Gymru’n Daclus ac awdurdodau lleol eraill er mwyn annog pobl i wneud y peth iawn wrth wneud y gorau o’r penwythnos hir. Er mwyn atal biniau rhag llenwi a gorlifo, rydyn ni’n galw ar bawb i fynd â’u sbwriel adref a chael gwared arno yno.\nDywedodd llefarydd ar ran y Cyngor: “Mae gan bawb rôl i’w chwarae i gadw Conwy’n brydferth. Pan rydym yma ac acw, cofiwch ganfod bin sbwriel neu fynd â'ch sbwriel adref gyda chi. Os yw bin sbwriel yn llawn ac yn aros i'w wagio, defnyddiwch fin arall gerllaw os gwelwch yn dda.”\nCadw’n lân ac yn ddiogel\nMeddai Prif Weithredwr Cadwch Gymru’n Daclus, Lesley Jones: “Rydyn ni i gyd wedi gweld eisiau ein hoff lefydd yn ystod y cyfnod clo. Wrth i ni ddechrau mynd allan unwaith eto, mae’n hanfodol bod ein parciau, ein llefydd gwyrdd a’n traethau yn cael eu cadw’n lân ac yn ddiogel i bawb eu mwynhau.\n“Mae gan bawb ran i’w chwarae. Mae’n annerbyniol disgwyl i rywun arall godi eich sbwriel chi.\n“Pan fyddwch chi allan, cofiwch greu atgofion, nid sbwriel – os yw’r biniau’n llawn, ewch â’ch sbwriel adref.”\nMae Caru Cymru wedi cael cyllid drwy Raglen Datblygu Gwledig 2014-2020 Cymunedau Gwledig Llywodraeth Cymru, sy’n cael ei hariannu gan Gronfa Amaethyddol Ewrop ar gyfer Datblygu Gwledig a Llywodraeth Cymru.


Canfod Erthyglau - Hanes - LibGuides at Swansea University\nHanes: Canfod Erthyglau\nRhestr A-Z o gyfnodolion\nCewch restr A-Z gyflawn o gyfnodolion (ar-lein ac mewn print) am bob pwnc yn iFind. Ar ben y sgrin iFind cliciwch ar:\nCronfeydd data allweddol ar gyfer canfod erthyglau cyfnodolion\nMae Llyfryddiaeth Hanes Prydain ac Iwerddon yn ganllaw i weithiau ar hanes Prydain, Iwerddon a Phrydeinwyr tramor. Mae'n cynnwys llyfrau, erthyglau a gwaith ysgrifenedig arall a gyhoeddwyd ar ôl 1901. Mae hefyd yn cynnwys manylion am rai llyfrau ac erthyglau a gyhoeddwyd cyn 1901. Mae'n cael ei diweddaru teirgwaith y flwyddyn. Ar gyfer llawer o ymchwilwyr i Hanes Prydain, mae'n debygol mai hwn yw'r adnodd electronig pwysicaf.\nCanllaw 'Bibliography of British and Irish History'\nMae Web of Science (WoS) yn cynnwys pedair cronfa ddata fawr - Science Citation Index, Social Sciences Citation Index, Arts & Humanities Citation Index and Conference Proceedings - adnabyddir y rhain fel y casgliad Craidd. Mae pob cronfa ddata'n mynegeio cyfnodolion craidd ei disgyblaethau.\nCanllaw 'Web of Science'\nCeir y mwyafrif o gyfnodolion Hanes (mewn print) yn yr ystod C-F ar Lefel 2 Gorllewin. (Mae cyfnodolion Hanes Cymru ar Lefel 1 Gorllewin). Efallai cewch ddeunydd o ddiddordeb i haneswyr yn Llyfrgell Glowyr De Cymru lle cedwir y Casgliad Maes Glo a llyfrau perthnasol i hanes Cymru a diwydiant lleol. Efallai hefyd cewch rai eitemau o ddiddordeb (e.e. llyfrau perthnasol i hanes economaidd) yn Llyfrgell y Bae. I fenthyg eitemau o lyfrgelloedd eraill, holwch wrth ddesg y llyfrgell yn y llyfrgell a ddefnyddiwch. Gallwch hefyd wneud cais drwy iFind (byddant ar gael i chi eu casglu ar y diwrnod wedi i chi wneud cais am eitem ar ddyddiau yn ystod yr wythnos). Gallwch roi cynnig ar yr ymarfer ar-lein hwn i wella’ch sgiliau chwilio ac arfer chwilio am erthyglau cyfnodolion.\nNext: Papurau Newydd >>


Byddwch y Newid: Camau cynaliadwy tuag at nodau llesiant Cymru - Iechyd Cyhoeddus Cymru\n› Byddwch y Newid: Camau cynaliadwy tuag at nodau llesiant Cymru\nMae Byddwch y Newid yn fudiad/ymgyrch sy’n annog a chefnogi staff i gymryd camau cynaliadwy yn y gweithle i gyfrannu’n unigol tuag at nodau llesiant Cymru. Rydym wedi datblygu Byddwch y Newid yn seiliedig ar ganfyddiadau’r adolygiad llenyddiaeth (uchod) i wneud y gorau o’n gweithlu yng Nghymru gan eu bod mewn sefyllfa unigryw i’n helpu i ddod yn genedl fwy cynaliadwy.\nYn dilyn lefel y diddordeb yn yr e-ganllawiau Byddwch y Newid a luniwyd ar gyfer Iechyd Cyhoeddus Cymru hyd yma, mae’r Hwb wedi datblygu pecyn cymorth i helpu cyrff cyhoeddus a rhanddeiliaid ehangach i fabwysiadu ‘Byddwch y Newid’ yn eu gweithleoedd. Nod y pecyn cymorth hwn yw darparu gwybodaeth, ond hefyd cefnogi staff i ddod yn ‘gyfryngau i newid’ trwy eu helpu i wneud newidiadau bach cynaliadwy ar lefel unigol, neu trwy gydweithio fel timau.\nByddwch y Newid y pecyn cymorth


Blog yr Hogyn o Rachub: iaith\nVisualizzazione post con etichetta iaith. Mostra tutti i post\nMae 'na rai pobl yn anghytuno â'r datganiad "mae 'na ardal Gymraeg graidd yn bodoli" (sef, wrth gwrs, y Fro Gymraeg) gan licio mynnu, fel y dywedodd rhywun imi o'r blaen, "mae Caerdydd yn rhan o'r Fro Gymraeg erbyn hyn!"\nTydw i ddim am ddadlau am ba mor angenrheidiol ydi Bro Gymraeg yn y blogiad hwn o gwbl - fel y gwyddoch, dwi o'r farn ei bod yn hanfodol i ddyfodol yr iaith. Ac mae rhai pobl yn meddwl nad ydi hi'n bwysig o gwbl. Na, y cyfan dwisho neud ydi dangos dau fap i chi.\nDyma ddau fap. Yn y cyntaf, coch tywyll yw 70%, coch yw 50%, oren yw traean a melyn yw 20%.\nY cyntaf ydi, yn syml, 'gallu siarad Cymraeg'.\nByddai rhywun yn disgwyl i'r 'Fro Sgiliau' fod yn llai daearyddol ei naws - hynny ydi y byddai pocedi i'w cael y tu allan i'r ardal graidd yn y map uchod, ond wele'r Fro Sgiliau...\n(coch tywyll 70%; coch 50%; oren 40%; melyn 30%)\nMae hwn yn eithaf rhyfeddol - hyd yn oed o ran sgiliau yn y Gymraeg mae 'na ardal bendant iawn a rhaniad gorllewin-dwyrain (gan mwyaf) gyda dim pocedi o bwys - a dim o gwbl yn y de-ddwyrain. Hynny ydi, mae o hyd ffin glir iawn iawn rhwng y Fro Gymraeg draddodiadol a'r ardaloedd di-Gymraeg o ran gallu ieithyddol, hyd yn oed pan fyddwch chi'n cynnwys ardaloedd lle mae'r Gymraeg yn wan (sef dim ond 30% â sgiliau yn y Gymraeg - nid 'siaradwyr' cofiwch)\nTydw i'm am ddadansoddi dim o ran hyn, ond tuedda i awgrymu bod Cymru o hyd yn wlad ranedig o ran gallu ieithyddol, a ddengys yn glir nid o ran y Fro Gymraeg ei hun, ond y Fro Sgiliau.\nmwydrwyd gan Hogyn o Rachub am 19:53 5 commenti:\nmwydrwyd gan Hogyn o Rachub am 17:53 7 commenti:


Newyddion a Digwyddiadau - The Baptist Union of Wales\nCyhoeddi rhaglen ‘Gweddi, Gŵyl a Hwyl!’\nBydd y diwrnod cyfan yn addas i deuluoedd gyda gweithgareddau i bob oedran a chyfle i adnewyddu cyfeillgarwch gyda hen ffrindiau a newydd. A bydd sesiynau ‘dyfnach’…\nCenhadon i Gymru\nErbyn 2022 mae gweithwyr cenhadol yn dod o weddill y byd i ni yng Nghymru. Dros y tair blynedd diwethaf mae Undeb Bedyddwyr Cymru wedi bod yn ymateb i nifer cynyddol o bobl sy’n teimlo eu bod yn cael eu galw i Gymru o dramor…\nMae croeso i bawb i Gaerfyrddin ym mis Mehefin ar gyfer cyfle llawen i ailgysylltu gyda’n gilydd. Ar ddydd Gwener 24ain Mehefin cawn gyfle i ddod at ein gilydd fel Undeb ar gyfer ein cynhadledd flynyddol, ac yna bydd…\nArloesi yn Nhrefyclo\nYn swatio mewn dyffryn cul ar ffin Cymru/ Lloegr mae gan dref Trefyclo boblogaeth o ryw 3000 o eneidiau, ac ymhellach i fyny’r un cwm\nCenhadu trwy’r adeiladau yn Llangefni\nRoedden nhw’n gallu gweld y ffordd roedd pethau’n mynd, a’r perygl y byddai’r capeli i gyd yn cau o un i un o barhau ar y trywydd presennol…\nEstyn allan yng Nghwmcarn\nPentre bychan digon nodweddiadol o gymoedd y de yw Cwmcarn, yn nythu yng Nglyn Ebwy o dan gopa amlwg Twmbarlwm. Mae gan y pentref ysgol\nFfyrdd i gefnogi Wcrain\nMae dybryd angen ein gweddïau ar Wcráin. Y tu hwnt i hyn mae nifer cynyddol o ffyrdd o gefnogi drwy roi, y gallech dynnu sylw\nLawnsio cylchlythyr newydd BUW – ‘Pigion’\nRydym yn lansio cylchlythyr e-bost newydd sy’n agored i unrhywun i’w dderbyn. Bydd ‘pigion y mis’ yn dod allan yn fisol ac yn cynnwys straeon\nPenblwydd y Cenn@d yn un oed!\nFlwyddyn yn ôl – ar Fawrth 1af 2021 – lansiwyd Cenn@d, fel olynydd teilwng i gyhoeddiadau hirhoedlog Seren Cymru (y Bedyddwyr) a’r Goleuad (y Presbyteriaid).\nTîm i Gymru – tair blynedd yn ddiweddarach…\nYn ôl yn 2018-2019 cawsom Dîm i Gymru gwych ar leoliad yn Arfon, Gogledd Cymru. Dyma ni’n penderfynu dal i fyny gydag Eleri, Gruff a\nGweddi dros genhadaeth a gweinidogaeth\nOs hoffech ymuno â grŵp o bobl o bob cwr o Gymru i weddïo dros genhadaeth a gweinidogaeth yn ein gwlad yn rheolaidd, fe’ch gwahoddir yn gynnes i\nRydyn ni’n credu mewn dathlu yr hyn mae Duw yn ei wneud, ac ar ddiwedd blwyddyn yn cynnwys sawl her i ni i gyd, dyma gyfle da i edrych yn ôl mewn diolch.\nTîm i Gymru yn ôl ar gyfer 2022!\n“Dwi wedi dysgu cymaint dros y flwyddyn o ran fy mywyd Cristnogol a beth mae’n golygu i wneud cenhadaeth a sut mae hwnna’n edrych mewn bywyd o ddydd i ddydd”\nDathlu bedydd yn nhonnau’r môr!\n“Roedd hi’n bleser mynd i’r dyfroedd oer ar y diwrnod arbennig hwn, er mwyn bedyddio ffrind a chyd-Gristion. Anffyddiwr oedd Dominic ar un adeg…”\nPlannu eglwysi bedyddiedig cynnar yng Nghymru\n“It pleased the Lord to choose this dark corner of the land to place his name here and to honour us, undeserving creatures, with the\nI’r rhai ohonom sydd ddim yn dy nabod, dweda wrthyn ni pwy wyt ti…\nWel, Hannah ydw i! Dwi’n 24 oed, yn wreiddiol o Lanelli a nawr yma yng Nghaernarfon. Dwi’n hoff o…\nSut mae bod ‘yr eglwys’ heddiw?\nOs ydym yn onest, byddai’n well gan y rhan fwyaf ohonom gael atebion hawdd i lawer o heriau bywyd. Ond gwyddom hefyd nad yw’r ‘ateb cyflym’ bob amser yn darparu datrysiad…\nDdoe a Heddiw: Plannu eglwysi o John (Myles) i John (Derek Rees)\nYn ddiweddar cynhaliom oedfa nos arbennig iawn ar zoom, a oedd yn edrych ar waith plannu eglwysi yng Nghymru yn yr 1650au a’r 2020au. Digwyddodd\nPerygl mewn ‘mynd yn ôl’\nMae gan eglwysi heddiw y cyfle gorau ers yr Ail Ryfel Byd i ddod â gobaith i bobl sydd wedi eu hysgwyd gan y pandemig\nDiwrnod Gweddi Chwiorydd Bedyddwyr y Byd 2021\nBob blwyddyn, bydd menywod bedyddiedig ar draws y byd yn dod at ei gilydd er mwyn gweddio dros y byd a’i gilydd mewn dros 80\nRoeddem wrth ein bodd o gael clywed am sawl bedydd yn ystod yr wythnosau diwethaf, pob un mewn capeli gwledig yn Sir Drefaldwyn. Bu pob un ohonynt yn dilyn traddodiad hyfryd\nCynhadledd Gweinidogion Cymru Gyfan 2022\nGwahoddir gweinidogion o bob cwr o Gymru i ymuno yn y gynhadledd hon ar y 7fed a’r 8fed o Chwefror 2022 ar gyfer y sawl\nDyma rifyn diweddara’r cylchlythyr defnyddiol yma, a gyhoeddir ar y cyd ag Ecclesiastical:\nDros y flwyddyn academaidd ddiwethaf, cefais y cyfle i weithio fel intern yn fy eglwys leol, Y Tabernacl Llwynhendy, ac yng Ngharmel, Pontlliw. Rydw i’n\nDiwrnod symud i mewn yn cyrraedd o’r diwedd ar gyfer ‘Y Ffowndri’\nRydym yn falch iawn o glywed bod Jon & Emma Birch wedi symud i’w cartref newydd o’r diwedd! Ar ôl blynyddoedd o ddyfal weddïo, chwilio\n‘Apêl Timothy Richard’ – Diolch oddi wrth BMS!\nMae ‘Apêl Timothy Richard’ bellach wedi dod i ben gydag eglwysi Undeb Bedyddwyr Cymru yn codi’r cyfanswm anhygoel o £37,783. Menw blwyddyn ddigon heriol i\nCwrs cenhadol newydd – Darganfod 2021\nRoedd pethau’n ddigon heriol ar ein heglwysi ni cyn i’r pandemig daro; ac erbyn hyn, ar ôl blwyddyn o golled, cyfnodau clo ac oedfaon arlein,\nGwlad Pwyl: yr eglwys yn ymateb\nPan dorrodd rhyfel allan yn Wcráin, daeth eglwysi’r Bedyddwyr ledled Ewrop yn rhai o arwyr tawel yr ymateb i gynorthwyo. Wrth i deuluoedd a chwalwyd